ข้อบังคับการกีฬาแห่งประเทศไทยข้อบังคับการกีฬาแห่งประเทศไทยฉบับที่ ๑๑ว่าด้วยการพัสดุพ.ศ. ๒๕๓๒ โดยที่เป็นการสมควรปรับปรุงข้อบังคับว่าด้วยการพัสดุของการกีฬาแห่งประเทศไทยเพื่อเป็นแนวทางในการดำเนินการเกี่ยวกับพัสดุอาศัยอำนาจตามความในมาตรา ๑๙ (๑)ของพระราชบัญญัติการกีฬาแห่งประเทศไทย พ.ศ.๒๕๒๘ คณะกรรมการการกีฬาแห่งประเทศไทยด้วยความเห็นชอบของกระทรวงการคลัง จึงวางข้อบังคับไว้ดังนี้ข้อ ๑ข้อบังคับนี้เรียกว่า ข้อบังคับการกีฬาแห่งประเทศไทย ฉบับที่ ๑๑ว่าด้วยการพัสดุ พ.ศ. ๒๕๓๒ข้อ ๒ให้ยกเลิก(๑) ข้อบังคับองค์การส่งเสริมกีฬาแห่งประเทศไทยว่าด้วยการทำนิติกรรม พ.ศ. ๒๕๒๐(๒) ระเบียบองค์การส่งเสริมกีฬาแห่งประเทศไทยว่าด้วยการพัสดุ พ.ศ. ๒๕๒๒บรรดาระเบียบ ข้อบังคับ และคำสั่งอื่นใดที่กำหนดไว้แล้วในข้อบังคับนี้ หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนหมวด ๑ข้อความทั่วไป ข้อ ๓ในข้อบังคับนี้พัสดุ หมายความว่า วัสดุ ครุภัณฑ์ที่ดินและสิ่งก่อสร้างที่กำหนดไว้ในหนังสือการจำแนกประเภทรายจ่ายตามงบประมาณของสำนักงบประมาณการพัสดุ หมายความว่า การซื้อ การจ้างการซ่อมและการบำรุงรักษา การจัดทำเอง การแลกเปลี่ยน การเช่า การควบคุมและการดำเนินการอื่น ๆ ที่กำหนดไว้ในข้อบังคับนี้กกท. หมายความว่า การกีฬาแห่งประเทศไทยคณะกรรมการ กกท. หมายความว่าคณะกรรมการการกีฬาแห่งประเทศไทยประธานกรรมการ กกท. หมายความว่าประธานกรรมการการกีฬาแห่งประเทศไทยผู้ว่าการ หมายความว่า ผู้ว่าการการกีฬาแห่งประเทศไทยพนักงาน หมายความว่า พนักงานของการกีฬาแห่งประเทศไทยและหมายความรวมถึงผู้ว่าการและรองผู้ว่าการด้วยเจ้าหน้าที่พัสดุ หมายความว่าพนักงานซึ่งดำรงตำแหน่งมีหน้าที่เกี่ยวกับการพัสดุหรือผู้ได้รับแต่งตั้งหรือได้รับมอบหมายจากผู้ว่าการให้มีหน้าที่หรือปฏิบัติงานเกี่ยวกับการพัสดุตามข้อบังคับนี้การซื้อ หมายความว่า การซื้อพัสดุทุกชนิดแต่ไม่รวมถึงการจัดหาพัสดุในลักษณะการจ้างการจ้างให้หมายความรวมถึงการจ้างทำของและการรับขนตามประมวลกฎหมายแพ่งและพาณิชย์และการจ้างเหมาบริการแต่ไม่รวมถึงการจ้างของลูกจ้างของ กกท.และการรับขนในการเดินทางไปปฏิบัติงานผู้สั่งซื้อ หมายความว่า ผู้มีอำนาจสั่งอนุญาตให้ซื้อผู้สั่งจ้าง หมายความว่า ผู้มีอำนาจสั่งอนุญาตให้จ้างผู้ซื้อ หมายความว่า ผู้ว่าการซึ่งดำเนินการซื้อในนามของกกท.ผู้ว่าจ้าง หมายความว่า ผู้ว่าการซึ่งดำเนินการจ้างในนามของกกท.ข้อ ๔ข้อบังคับนี้ใช้บังคับสำหรับการดำเนินการเกี่ยวกับการพัสดุซึ่งใช้งบประมาณเงินรายได้ตามมาตรา ๑๐ และ ๑๑ ของพระราชบัญญัติการกีฬาแห่งประเทศไทย พ.ศ. ๒๕๒๘ข้อ ๕ผู้ว่าการจะมอบอำนาจตามข้อบังคับนี้ โดยทำเป็นหนังสือให้แก่พนักงานผู้ดำรงตำแหน่งใดก็ได้โดยคำนึงถึงตำแหน่งและหน้าที่ความรับผิดชอบของผู้ที่จะได้รับมอบอำนาจนั้นเป็นสำคัญทั้งนี้ ภายในวงเงินที่ผู้ว่าการมีอำนาจข้อ ๖เจ้าหน้าที่พัสดุ ผู้ว่าการ หรือผู้มีอำนาจสั่งการตามข้อบังคับนี้ผู้ใดกระทำการโดยจงใจ หรือประมาทเลินเล่อไม่ปฏิบัติตามข้อบังคับนี้หรือกระทำการโดยมีเจตนาทุจริตหรือปราศจากอำนาจหรือนอกเหนืออำนาจหน้าที่ถือว่าผู้นั้นกระทำผิดวินัยตามข้อบังคับการกีฬาแห่งประเทศไทยว่าด้วยการพนักงานที่ใช้บังคับอยู่ในขณะนั้นภายใต้หลักเกณฑ์ดังนี้(๑) ถ้าการกระทำเป็นเหตุให้การกีฬาแห่งประเทศไทยเสียหายอย่างร้ายแรงให้ดำเนินการลงโทษอย่างต่ำให้ออกหรือเลิกจ้าง(๒)ถ้าการกระทำเป็นเหตุให้การกีฬาแห่งประเทศไทยเสียหายแต่ไม่ร้ายแรงให้ลงโทษอย่างต่ำตัดเงินเดือน(๓)ถ้าการกระทำไม่เป็นเหตุให้การกีฬาแห่งประเทศไทยเสียหายให้ลงโทษภาคทัณฑ์หรือว่ากล่าวตักเตือน โดยทำคำสั่งเป็นลายลักษณ์อักษรการลงโทษตาม (๑) หรือ (๒)ไม่เป็นเหตุให้ผู้กระทำหลุดพ้นจากความผิดอาญา หรือความผิดในทางแพ่งหมวด ๒การจัดหาพัสดุ ส่วนที่ ๑การซื้อและการจ้าง ข้อ ๗การซื้อให้ส่งเสริมพัสดุที่ผลิตในประเทศไทย โดยให้ถือปฏิบัติตามระเบียบสำนักนายกรัฐมนตรีว่าด้วยการพัสดุ พ.ศ. ๒๕๒๑ และที่แก้ไขเพิ่มเติม รวมทั้ง ระเบียบ คำสั่งและมติของคณะรัฐมนตรีที่เกี่ยวข้องเฉพาะในส่วนที่เกี่ยวกับเรื่องนี้โดยอนุโลมการจ้างให้ส่งเสริมกิจการของคนไทยโดยให้ถือปฏิบัติตามระเบียบสำนักนายกรัฐมนตรี ว่าด้วยการพัสดุ พ.ศ. ๒๕๒๑และที่แก้ไขเพิ่มเติม รวมทั้ง ระเบียบ คำสั่งและมติคณะรัฐมนตรีที่เกี่ยวข้องเฉพาะในส่วนที่เกี่ยวกับเรื่องนี้โดยอนุโลมวิธีซื้อและวิธีจ้างข้อ ๘การซื้อและการจ้างกระทำได้ ๕ วิธี คือ(๑) วิธีตกลงราคา(๒) วิธีสอบราคา(๓) วิธีประกวดราคา(๔) วิธีพิเศษ(๕) วิธีกรณีพิเศษข้อ ๙การซื้อหรือการจ้างโดยวิธีตกลงราคา ได้แก่การซื้อหรือการจ้างครั้งหนึ่งซึ่งมีราคาไม่เกิน ๔๐,๐๐๐ บาทข้อ ๑๐การซื้อหรือการจ้างโดยวิธีสอบราคา ได้แก่การซื้อหรือการจ้างครั้งหนึ่งซึ่งมีราคาเกินกว่า ๔๐,๐๐๐ บาท แต่ไม่เกิน ๔๐๐,๐๐๐ บาทข้อ ๑๑การซื้อหรือการจ้างโดยวิธีประกวดราคา ได้แก่การซื้อหรือการจ้างครั้งหนึ่งซึ่งมีราคาเกินกว่า ๔๐๐,๐๐๐ บาทข้อ ๑๒การซื้อหรือการจ้างตามข้อ ๙ และข้อ ๑๐ถ้าผู้สั่งซื้อหรือผู้สั่งจ้างเห็นสมควรจะสั่งให้กระทำโดยวิธีที่กำหนดไว้สำหรับวงเงินที่สูงกว่าก็ได้การแบ่งซื้อหรือแบ่งจ้างเพื่อให้วงเงินต่ำกว่าที่กำหนดไว้ในวิธีหนึ่งวิธีใดจะกระทำมิได้ข้อ ๑๓การซื้อโดยวิธีพิเศษ ได้แก่ การซื้อครั้งหนึ่งซึ่งมีราคาเกินกว่า ๔๐,๐๐๐บาท ให้กระทำได้เฉพาะกรณีหนึ่งกรณีใด ดังต่อไปนี้(๑) เป็นพัสดุขายทอดตลาด(๒) เป็นพัสดุที่จะขายทอดตลาดโดยส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นรัฐวิสาหกิจ องค์การระหว่างประเทศ หรือหน่วยงานของต่างประเทศ(๓) เป็นพัสดุที่ต้องซื้อเร่งด่วน หากล่าช้าอาจจะเสียหายแก่การปฏิบัติงาน(๔) เป็นพัสดุเพื่อใช้ในกิจการลับ(๕)เป็นพัสดุที่จำเป็นต้องซื้อโดยตรงจากต่างประเทศหรือดำเนินการโดยผ่านองค์การระหว่างประเทศ(๖)เป็นพัสดุที่จำเป็นต้องซื้อจากผู้ผลิตหรือผู้แทนจำหน่ายโดยตรง(๗) เป็นพัสดุที่ได้ดำเนินการซื้อโดยวิธีอื่นแล้วไม่ได้ผลดี(๘)เป็นพัสดุที่เป็นที่ดินและหรือสิ่งก่อสร้างซึ่งจำเป็นต้องซื้อเฉพาะแห่ง(๙) เป็นพัสดุที่เป็นอุปกรณ์กีฬาซึ่งจำเป็นต้องซื้อจากผู้ผลิตหรือผู้แทนจำหน่ายโดยตรงเพื่อให้ได้ราคาต่ำกว่าราคาขายส่งไม่น้อยกว่า๒๐ %ข้อ ๑๔การจ้างโดยวิธีพิเศษ ได้แก่ การจ้างครั้งหนึ่งซึ่งมีราคาเกินกว่า ๔๐,๐๐๐บาท ให้กระทำได้เฉพาะกรณีหนึ่งกรณีใด ดังต่อไปนี้(๑) เป็นงานที่ต้องการช่างผู้มีฝีมือจริง ๆหรือผู้มีความชำนาญพิเศษ(๒)เป็นงานจ้างซ่อมพัสดุที่จำเป็นต้องถอดตรวจให้ทราบความชำรุดเสียหายก่อนจึงจะประมาณค่าซ่อมได้(๓) เป็นงานที่ต้องกระทำโดยเร่งด่วนหากล่าช้าอาจจะเสียหายแก่การปฏิบัติงาน(๔) เป็นงานที่ต้องปกปิดเป็นความลับ(๕) เป็นงานที่ได้ดำเนินการจ้างโดยวิธีอื่นแล้วไม่ได้ผลดีข้อ ๑๕การซื้อหรือการจ้างโดยวิธีกรณีพิเศษได้แก่การซื้อหรือการจ้างในกรณีดังต่อไปนี้(๑) การซื้อหรือการจ้างจากส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการ บริหารส่วนท้องถิ่นหรือรัฐวิสาหกิจ ซึ่งเป็นผู้ทำหรือผลิตวัสดุนั้น ๆ ขึ้นเอง(๒) การซื้อหรือการจ้างที่มีกฎหมายหรือมติคณะรัฐมนตรี กำหนดให้ต้องซื้อหรือจ้างจากส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจรายงานขอซื้อและขอจ้างข้อ ๑๖ก่อนดำเนินการซื้อหรือจ้างทุกวิธี นอกจากการซื้อที่ดินและหรือสิ่งก่อสร้างตามข้อ๑๗ ให้เจ้าหน้าที่พัสดุทำรายงานเสนอผู้ว่าการดังนี้(๑) เหตุผลและความจำเป็นที่ต้องซื้อหรือจ้าง(๒) รายละเอียดของพัสดุที่จะซื้อหรืองานที่จะจ้าง(๓)ราคาพัสดุหรือค่าจ้างในท้องตลาดขณะนั้นที่สืบทราบหรือประมาณได้และราคาที่เคยซื้อหรือจ้างครั้งหลังสุด(ถ้ามี)(๔) วงเงินที่จะซื้อหรือจ้าง(๕) ประมาณเวลาที่ต้องการใช้พัสดุนั้นหรือให้งานนั้นแล้วเสร็จ(๖) วิธีที่จะซื้อหรือจ้างและเหตุผลที่ต้องซื้อหรือจ้างโดยวิธีนั้น(๗) ข้อเสนออื่น ๆ (ถ้ามี)ในกรณีที่จะต้องดำเนินการซื้อหรือจ้างโดยวิธีพิเศษตามข้อ ๑๓(๓) หรือ ข้อ ๑๔ (๓) ซึ่งไม่อาจทำรายงานตามปกติได้เจ้าหน้าที่พัสดุหรือผู้รับผิดชอบในการปฏิบัติงานนั้นจะทำรายงานเฉพาะรายการที่เห็นว่าจำเป็นก็ได้ข้อ ๑๗ก่อนดำเนินการซื้อที่ดินและหรือสิ่งก่อสร้างให้เจ้าหน้าที่พัสดุจัดทำรายงานเสนอผู้ว่าการตามรายการ ดังต่อไปนี้(๑) เหตุผลและความจำเป็นที่ต้องซื้อ(๒)รายละเอียดของที่ดินและหรือสิ่งก่อสร้างที่ต้องการซื้อรวมทั้งเนื้อที่และท้องที่ที่ต้องการ(๓) ราคาประเมินของทางราชการในท้องที่นั้นและราคาซื้อขายของที่ดินและหรือสิ่งก่อสร้างใกล้เคียงบริเวณที่จะซื้อครั้งหลังสุดประมาณ๓ ราย(๔) วงเงินที่จะซื้อ(๕) วิธีที่จะซื้อและเหตุผลที่ต้องซื้อโดยวิธีนั้น(๖) ข้อเสนออื่น ๆ (ถ้ามี)การดำเนินการซื้อที่ดินและหรือสิ่งก่อสร้างให้ติดต่อกับเจ้าของโดยตรง เว้นแต่การซื้อที่ดินและหรือสิ่งก่อสร้างในต่างประเทศหากจำเป็นต้องติดต่อผ่านนายหน้าหรือดำเนินการในทำนองเดียวกันตามกฎหมายหรือประเพณีนิยมของท้องถิ่นก็ให้กระทำได้ข้อ ๑๘เมื่อผู้ว่าการให้ความเห็นชอบตามรายงานที่เสนอตามข้อ ๑๖ หรือข้อ ๑๗แล้วให้เจ้าหน้าที่พัสดุดำเนินการตามวิธีการซื้อหรือวิธีการจ้างนั้น ๆ ต่อไปได้กรรมการข้อ ๑๙ ในการดำเนินการซื้อหรือจ้างแต่ละครั้งให้ผู้ว่าการแต่งตั้งคณะกรรมการขึ้นเพื่อการปฏิบัติการตามข้อบังคับนี้แล้วแต่กรณี คือ(๑) คณะกรรมการเปิดซองสอบราคา(๒) คณะกรรมการรับและเปิดซองประกวดราคา(๓) คณะกรรมการพิจารณาผลการประกวดราคา(๔) คณะกรรมการจัดซื้อหรือจัดจ้างโดยวิธีพิเศษ(๕) คณะกรรมการตรวจรับพัสดุ(๖) คณะกรรมการตรวจการจ้างข้อ ๒๐คณะกรรมการตามข้อ ๑๙ แต่ละคณะให้ประกอบด้วยประธานกรรมการ ๑ คนและกรรมการอย่างน้อย ๒ คน โดยปกติให้แต่งตั้งจากพนักงานตั้งแต่ระดับ ๓หรือเทียบเท่าขึ้นไปในกรณีจำเป็นเพื่อประโยชน์ของ กกท. จะแต่งตั้งบุคคลที่มิใช้พนักงานร่วมเป็นกรรมการด้วยก็ได้ถ้าประธานกรรมการไม่สามารถปฏิบัติหน้าที่ได้ให้ผู้ว่าการแต่งตั้งพนักงานที่มีคุณสมบัติดังกล่าวข้างต้นทำหน้าที่ประธานกรรมการแทนในกรณีเมื่อถึงกำหนดเวลารับและเปิดซองประกวดราคาหรือเปิดซองสอบราคา ประธานกรรมการยังไม่มาปฏิบัติหน้าที่ให้กรรมการที่มาประชุมเลือกกรรมการคนหนึ่งทำหน้าที่ประธานกรรมการในเวลานั้นโดยให้คณะกรรมการดังกล่าวปฏิบัติหน้าที่เฉพาะข้อ๒๖ (๑) ข้อ ๓๒ แล้วแต่กรณีแล้วรายงานประธานกรรมการซึ่งผู้ว่าการแต่งตั้งเพื่อดำเนินการต่อไปในการซื้อหรือจ้างครั้งเดียวกันห้ามแต่งตั้งผู้ที่เป็นกรรมการรับและเปิดซองประกวดราคาเป็นกรรมการพิจารณาผลการประกวดราคา หรือแต่งตั้งผู้ที่เป็นกรรมการเปิดซองสอบราคาหรือกรรมการพิจารณาผลการประกวดราคาเป็นกรรมการตรวจรับพัสดุคณะกรรมการการทุกคณะเว้นแต่คณะกรรมการรับและเปิดซองประกวดราคาควรแต่งตั้งผู้ชำนาญการหรือผู้ทรงคุณวุฒิเกี่ยวกับพัสดุหรืองานจ้างนั้นๆ เข้าร่วมเป็นกรรมการด้วยสำหรับการซื้อหรือการจ้างในวงเงินไม่เกิน ๒๐,๐๐๐.- บาทจะแต่งตั้งพนักงานเพียงคนเดียวเป็นผู้ตรวจรับพัสดุหรืองานจ้างนั้นโดยให้ปฏิบัติหน้าที่เช่นเดียวกับคณะกรรมการตรวจรับพัสดุหรือคณะกรรมการตรวจการจ้างก็ได้ข้อ ๒๑ในการประชุมปรึกษาของคณะกรรมการแต่ละคณะต้องมีกรรมการมาพร้อมกันไม่น้อยกว่ากึ่งหนึ่งของจำนวนกรรมการทั้งหมดโดยให้ประธานกรรมการและกรรมการแต่ละคนมีเสียงหนึ่งในการลงมติมติของคณะกรรมการให้ถือเสียงข้างมาก เว้นแต่คณะกรรมการตรวจรับพัสดุและคณะกรรมการตรวจการจ้าง ให้ถือมติเอกฉันท์ในกรณีกรรมการบางคนไม่ยอมรับพัสดุหรืองานจ้างนั้นโดยทำความเห็นแย้งไว้ ให้นำความในข้อ ๓๙ (๗) หรือข้อ ๔๐ (๖) แล้วแต่กรณี มาใช้บังคับสำหรับคณะกรรมการคณะอื่นถ้าผู้ใดไม่เห็นด้วยให้ทำบันทึกความเห็นแย้งไว้ด้วยข้อ ๒๒การแต่งตั้งคณะกรรมการตามข้อ ๑๙ สำหรับสำนักงานสาขาถ้ามีพนักงานในสำนักงานนั้นไม่พอที่จะปฏิบัติตามความในข้อ ๒๐ หรือข้อ ๒๑ ได้จะแต่งตั้งพนักงานคนหนึ่งและลูกจ้างของสำนักงานนั้นหรือบุคคลอื่นร่วมเป็นกรรมการคณะหนึ่งคณะใดหรือทุกคณะก็ได้วิธีตกลงราคาข้อ ๒๓การซื้อหรือจ้างโดยวิธีตกลงราคาให้เจ้าหน้าที่พัสดุต่อรองและตกลงราคากับผู้ขายหรือผู้รับจ้างแล้วจัดซื้อหรือจ้างได้ภายในวงเงินที่ได้รับความเห็นชอบตามข้อ ๑๘การซื้อหรือการจ้างโดยวิธีตกลงราคาในกรณีจำเป็นและเร่งด่วนที่เกิดขึ้นโดยไม่ได้คาดหมายไว้ก่อนและไม่อาจดำเนินการปกติได้ให้เจ้าหน้าที่พัสดุหรือเจ้าหน้าที่ผู้รับผิดชอบในการปฏิบัติงานนั้นดำเนินการไปก่อนแล้วรีบรายงานขอความเห็นชอบต่อผู้มีอำนาจสั่งซื้อหรือสั่งจ้างส่วนการซื้อหรือการจ้างในกรณีดังกล่าวให้ผู้จ่ายเงินค่าพัสดุหรืองานจ้าง แล้วแต่กรณี เป็นผู้ตรวจรับพัสดุหรืองานจ้างนั้นๆ โดยให้ปฏิบัติหน้าที่เช่นเดียวกับคณะกรรมการตรวจรับพัสดุหรือคณะกรรมการตรวจการจ้างวิธีสอบราคาข้อ ๒๔การซื้อหรือการจ้างโดยวิธีสอบราคา ให้ดำเนินการดังนี้(๑) ก่อนวันเปิดซองไม่น้อยกว่า ๗ วันให้เจ้าหน้าที่พัสดุปิดใบประกาศสอบราคาไว้ โดยเปิดเผย ณ ที่ทำการของ กกท.กับให้ส่งประกาศดังกล่าวหรือแจ้งด้วยวาจาไปยังผู้มีอาชีพขายหรือรับจ้างทำงานนั้นโดยตรงให้มากที่สุดเท่าที่จะทำได้เพื่อให้เสนอราคาเป็นหนังสือผนึกซองยื่นต่อเจ้าหน้าที่พัสดุด้วยตนเองหรือโดยผู้แทนซึ่งได้รับมอบหมายเป็นหนังสือภายในวัน เวลา และสถานที่ที่กำหนด(๒)ให้เจ้าหน้าที่พัสดุรับซองใบเสนอราคายื่นมาทุกรายโดยไม่เปิดซองเมื่อครบกำหนดเวลาตาม(๑) แล้วให้ส่งมอบซองใบเสนอราคาพร้อมทั้งรายงานผลการรับซองต่อคณะกรรมการเปิดซองสอบราคาเพื่อดำเนินการต่อไปเมื่อพ้นกำหนดเวลารับซองแล้วห้ามรับซองใบเสนอราคาพร้อมเอกสารหลักฐานต่าง ๆจากผู้หนึ่งผู้ใดอีก การรับซองสอบราคาทางไปรษณีย์จะกระทำมิได้ข้อ ๒๕ใบประกาศสอบราคา ให้มีรายการทำนองเดียวกับในประกาศประกวดราคาตามข้อ ๓๐เว้นแต่ไม่ต้องวางหลักประกันซองข้อ ๒๖คณะกรรมการเปิดซองสอบราคา มีหน้าที่ดังนี้(๑)เปิดซองใบเสนอราคาโดยเปิดเผยต่อหน้าผู้ยื่นซองหรือผู้แทนซึ่งมีอยู่ในขณะถึงเวลาเปิดซองแล้วจดราคาจากใบเสนอราคาทุกฉบับลงไว้ในบัญชีเปรียบเทียบราคาและให้กรรมการทุกคนลงลายมือชื่อกำกับไว้ในใบเสนอราคา บัญชีเปรียบเทียบราคาและเอกสารประกอบใบเสนอราคาที่เป็นเอกสารสำคัญ(๒) ตรวจสอบคุณสมบัติของผู้เสนอราคา ใบเสนอราคา แคตตาล็อกหรือแบบรูปและรายละเอียดแล้วคัดเลือกผู้เสนอราคาที่ถูกต้องตามเงื่อนไขในประกาศสอบราคา(๓)พิจารณาคัดเลือกพัสดุหรืองานจ้างของผู้เสนอราคาที่ถูกต้องตาม (๒)ที่มีคุณภาพและคุณสมบัติเป็นประโยชน์ต่อ กกท.ก่อนแล้วเสนอให้ซื้อหรือจ้างจากรายที่คัดเลือกไว้แล้วซึ่งเสนอราคาต่ำสุดและอยู่ในดุลพินิจของคณะกรรมการที่จะต่อรองราคาหรือไม่ก็ได้โดยคำนึงถึงราคาที่เจ้าหน้าที่พัสดุเสนอตามข้อ ๑๖ หรือข้อ ๑๗เป็นเครื่องประกอบการพิจารณาถ้ามีผู้เสนอราคาเท่ากันหลายรายให้เรียกผู้เสนอราคาดังกล่าวมาขอให้เสนอราคาใหม่พร้อมกันด้วยวิธียื่นซองเสนอราคาหรือโดยวาจาถ้าปรากฏว่าราคาของผู้เสนอราคารายที่คณะกรรมการเห็นสมควรซื้อหรือจ้างสูงกว่าวงเงินที่จะซื้อหรือจ้างให้คณะกรรมการเปิดซองสอบราคาดำเนินการตามข้อ ๒๗(๔) ในกรณีที่มีผู้เสนอราคาถูกต้องตรงตามรายการละเอียดและเงื่อนไขที่กำหนดไว้ในแจ้งความสอบราคาเพียงรายเดียวให้คณะกรรมการดำเนินการตาม (๓) โดยอนุโลม(๕) เมื่อได้ดำเนินการไปแล้วได้ผลประการใดให้เสนอความเห็นพร้อมด้วยเอกสารที่ได้รับไว้ทั้งหมดต่อผู้ว่าการเพื่อสั่งการโดยเสนอผ่านหัวหน้าเจ้าหน้าที่พัสดุข้อ ๒๗การซื้อหรือการจ้างโดยวิธีสอบราคาที่ปรากฏว่าราคาของผู้เสนอราคารายที่คณะกรรมการเห็นสมควรซื้อหรือจ้างสูงกว่าวงเงินที่จะซื้อหรือจ้างให้คณะกรรมการเปิดซองสอบราคาดำเนินการตามลำดับ ดังนี้(๑) เรียกผู้เสนอราคารายนั้นมาต่อรองราคาให้ต่ำสุดเท่าที่จะทำได้หากผู้เสนอราคารายนั้นยอมลดราคาลงอยู่ภายในวงเงินที่จะซื้อหรือจ้างให้เสนอซื้อหรือจ้างจากผู้เสนอราคารายนั้น(๒) ถ้าผู้เสนอราคาตาม (๑)ไม่ยอมลดราคาหรือลดราคาแล้วแต่ยังสูงกว่าวงเงินที่จะซื้อหรือจ้างให้เรียกผู้เสนอราคาที่คณะกรรมการเห็นสมควรซื้อหรือจ้างทุกรายมาต่อรองราคาใหม่พร้อมกันด้วยวิธียื่นซองเสนอราคาภายในกำหนดระยะเวลาอันสมควรหากรายใดไม่มายื่นซองให้ถือว่ารายนั้นยืนตามราคาที่เสนอไว้เดิม ทั้งนี้ ให้เสนอซื้อหรือจ้างจากผู้ที่ลดราคาลงต่ำสุดอยู่ภายในวงเงินที่จะซื้อหรือจ้าง(๓) ถ้าปรากฏว่าราคาต่ำสุดของรายที่ได้ต่อรองราคาใหม่ยังสูงกว่าวงเงินที่จะซื้อหรือจ้างหรือไม่มีผู้ใดยินยอมลดราคาเลยให้เสนอความเห็นต่อผู้ว่าการว่าจะสมควรเปลี่ยนแปลงรายการหรือขอเงินงบประมาณเพิ่มเติมตามระเบียบว่าด้วยการบริหารงบประมาณหรือยกเลิกการสอบราคาเพื่อดำเนินการสอบราคาใหม่ หรือดำเนินการซื้อหรือจ้างโดยวิธีอื่นวิธีประกวดราคาข้อ ๒๘การซื้อหรือการจ้างโดยวิธีประกวดราคาให้เจ้าหน้าที่พัสดุปิดประกาศประกวดราคาโดยเปิดเผย ณ ที่ทำการของ กกท.หรือที่ทำการของสำนักงานสาขาและประกาศทางวิทยุกระจายเสียงหรือลงประกาศในหนังสือพิมพ์ หากเห็นควรจะส่งประกาศหรือใบแจ้งความดังกล่าวไปยังผู้มีอาชีพขายหรือรับจ้างทำงานนั้นโดยตรงหรือจะโฆษณาด้วยวิธีอื่นอีกก็ได้สำหรับการซื้อหรือการจ้างซึ่งมีวงเงินซื้อหรือจ้างตั้งแต่หนึ่งล้านบาทขึ้นไปให้ส่งประกาศประกวดราคาให้กรมประชาสัมพันธ์ องค์การสื่อสารมวลชนแห่งประเทศไทย และสำนักงานตรวจเงินแผ่นดินสาระสำคัญในการส่งข่าวการประกวดราคาไปประกาศทางวิทยุกระจายเสียงหรือลงประกาศในหนังสือพิมพ์ของทางราชการ ประกอบด้วย๑. รายการพัสดุที่ต้องการซื้อหรืองานที่ต้องการจ้าง๒. คุณสมบัติของผู้มีสิทธิเข้าประกวดราคา๓. กำหนดวัน เวลา รับซอง ปิดการรับซอง และเปิดซองประกวดราคา๔. สถานที่ขอรับหรือขอซื้อเอกสารการประกวดราคาและราคาของเอกสารการดำเนินการดังกล่าวข้างต้นจะต้องกระทำก่อนวันรับซองประกวดราคาไม่น้อยกว่าสิบห้าวันข้อ ๒๙การให้หรือขายแบบรูปและรายการละเอียดในการประกวดราคาให้กระทำ ณ สถานที่ที่ผู้ต้องการสามารถติดต่อได้โดยสะดวกและไม่เป็นเขตหวงห้ามกับจะต้องจัดเตรียมไว้ให้มากพอสำหรับความต้องการของผู้มาขอรับหรือขอซื้อที่มีอาชีพขายหรือทำงานจ้างนั้น รายละ ๑ ชุด โดยไม่มีเงื่อนไขในการให้หรือขาย ทั้งนี้ให้เผื่อเวลาไว้สำหรับการคำนวณราคาของผู้ประสงค์จะเข้ามาเสนอราคาโดยจะต้องดำเนินการให้หรือขายก่อนวันรับซองประกวดราคาไม่น้อยกว่า ๗ วันในกรณีที่มีการขาย ให้กำหนดราคาพอสมควรกับค่าใช้จ่ายที่กกท. ต้องเสียไปในการจัดทำสำเนาแบบรูปและรายการละเอียด นั้นถ้ามีการยกเลิกการประกวดราคาครั้งนั้นและมีการประกวดราคาใหม่ ให้ผู้รับหรือซื้อแบบรูปและรายการละเอียดในการประกวดราคาครั้งก่อนมีสิทธิใช้แบบรูป และรายการละเอียดนั้น หรือได้รับแบบรูปและรายการละเอียดใหม่โดยไม่ต้องเสียค่าซื้อแบบรูปและรายการละเอียดอีกข้อ ๓๐ประกาศประกวดราคาอย่างน้อยให้แสดงรายการ ดังต่อไปนี้(๑) รายละเอียดและคุณลักษณะเฉพาะของพัสดุที่ต้องการซื้อหรืองานที่ต้องการจ้างและจำนวนที่ต้องการ(๒) คุณสมบัติของผู้เข้าประกวดราคาซึ่งจะต้องมีอาชีพขายหรือรับจ้างตาม (๑)และไม่เป็นผู้ได้รับเอกสิทธิหรือความคุ้มกันซึ่งอาจปฏิเสธไม่ยอมขึ้นศาลเว้นแต่รัฐบาลของผู้เข้าประกวดราคาจะได้มีคำสั่งให้สละเอกสิทธิและความคุ้มกันเช่นว่านั้นสำหรับการประกวดราคาซื้อพัสดุที่มีผู้ผลิต หรือผู้แทนจำหน่ายโดยตรงให้กำหนดความต้องการไว้ทั้งจากผู้ผลิตและผู้ที่มีหนังสือรับรองจากผู้ผลิตในการเป็นผู้แทนจำหน่ายพัสดุนั้นโดยตรงเว้นแต่กกท. จะพิจารณาเห็นว่าไม่อาจซื้อพัสดุนั้นจากบุคคลดังกล่าวได้ก็ให้กำหนดคุณสมบัติของผู้เข้าประกวดราคาเป็นอย่างอื่นได้ตามความเหมาะสมส่วนการจ้างก่อสร้างให้จำกัดเฉพาะผู้มีกิจการรับเหมาก่อสร้างเป็นของตนเองและดำเนินการก่อสร้างส่วนใหญ่ด้วยตนเอง(๓) ในกรณีจำเป็นให้ระบุให้ผู้เข้าประกวดราคาส่งตัวอย่างแคตตาล็อคหรือแบบรูปและรายการละเอียดไปพร้อมกับใบเสนอราคา(๔) ถ้าจำเป็นต้องทำการตรวจทดลองให้กำหนดจำนวนตัวอย่างให้พอแก่การตรวจทดลองและให้มีเหลือไว้สำหรับทำสัญญาด้วย ทั้งนี้ ให้มีข้อกำหนดไว้ด้วยว่า กกท.ไม่รับผิดชอบในความเสียหายใด ๆ ที่เกิดขึ้นแก่ตัวอย่างที่ส่งมาให้ตรวจทดลอง(๕) ข้อกำหนดให้ผู้เข้าประกวดราคาเสนอราคารวมทั้งสิ้นและราคาต่อหน่วยหรือต่อรายการ (ถ้าทำได้)พร้อมทั้งระบุหลักเกณฑ์ว่าจะพิจารณาราคารวมหรือราคาต่อหน่วยหรือต่อรายการไว้ด้วย(๖) กำหนดระยะเวลายื่นราคาเท่าที่จำเป็นต่อ กกท. และมีเงื่อนไขด้วยว่าซองประกวดราคาที่ยื่นต่อกกท. และลงทะเบียนรับซองแล้วจะถอนคืนมิได้(๗) กำหนดสถานที่ วัน เวลารับซองปิดการรับซองและเปิดซองประกวดราคา(๘) กำหนดสถานที่ส่งมอบพัสดุและวันส่งมอบโดยประมาณ(สำหรับการซื้อ) หรือกำหนดวันที่จะเริ่มทำงานและวันแล้วเสร็จโดยประมาณ(สำหรับการจ้าง)(๙) จำนวนเงินที่กำหนดเป็นหลักประกันซองสถานที่รับหลักประกันซอง และมีเงื่อนไขว่าถ้าผู้เข้าประกวดราคาถอนการเสนอราคาหรือไม่ไปทำสัญญาหรือข้อตกลงกับ กกท. ภายในกำหนด กกท. จะริบหลักประกันซองหรือเรียกร้องจากธนาคารผู้ค้ำประกันและสงวนสิทธิที่จะถือว่าผู้ที่ไม่ไปทำสัญญากับกกท. เป็นผู้ทิ้งงานด้วย(๑๐) กำหนดเงื่อนไขและอัตราการจ่ายเงินล่วงหน้า (ถ้ามี)(๑๑) ข้อกำหนดว่าผู้ประกวดราคาได้จะต้องวางหลักประกันสัญญาตามอัตราที่กำหนดไว้ในข้อ ๔๗(๑๒)ใบเสนอราคาให้ลงราคารวมทั้งสิ้นเป็นตัวเลขและต้องมีตัวหนังสือกำกับถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ(๑๓)ซองประกวดราคาต้องผนึกให้เรียบร้อยก่อนยื่นต่อเจ้าหน้าที่หรือคณะกรรมการรับและเปิดซองประกวดราคาและผู้เสนอราคาจะต้องจัดทำบัญชีรายการเอกสารที่ได้ยื่นพร้อมซองประกวดราคาด้วย(๑๔) สถานที่ติดต่อเกี่ยวกับแบบรูปและรายละเอียดพร้อมทั้งแบบสัญญาในกรณีที่มีการขายให้ระบุราคาขายไว้ด้วย(๑๕) อัตราค่าปรับ(๑๖) ขอสงวนสิทธิว่า กกท.จะไม่พิจารณาผู้เสนอราคาที่เป็นผู้ทิ้งงานของทางราชการและทรงไว้ซึ่งสิทธิที่จะงดซื้อหรือจ้างหรือเลือกซื้อหรือจ้างโดยไม่จำเป็นต้องซื้อหรือจ้างจากผู้เสนอราคาต่ำสุดเสมอไปรวมทั้งจะพิจารณายกเลิกการประกวดราคาหากมีเหตุที่เชื่อได้ว่าการดำเนินการประกวดราคากระทำไปโดยไม่สุจริตหรือมีการสมยอมกันในการเสนอราคาข้อ ๓๑ก่อนวันเปิดซองประกวดราคา หากมีความจำเป็นที่จะต้องชี้แจงหรือให้รายละเอียดเพิ่มเติมเพื่อประโยชน์แก่ กกท.หรือมีความจำเป็นต้องแก้ไขรายละเอียดที่เป็นสาระสำคัญให้จัดทำเป็นประกาศประกวดราคาเพิ่มเติมและดำเนินการตามข้อ ๒๘โดยอนุโลมกับแจ้งเป็นหนังสือให้ผู้ที่ขอรับหรือขอซื้อเอกสารประกวดราคาไปแล้วทุกรายด้วยการดำเนินการตามวรรคหนึ่ง หากจะเป็นเหตุให้ผู้เสนอราคาไม่สามารถยื่นซองประกวดราคาได้ทันตามกำหนดเดิมให้เลื่อนวัน เวลา รับซองและเปิดซองประกวดราคาตามจำเป็นด้วยนอกจากกรณีข้างต้นเมื่อถึงกำหนดวันรับซองประกวดราคาห้ามมิให้ร่นหรือเลื่อนหรือเปลี่ยนแปลงกำหนดเวลารับซองเปิดซองประกวดราคาข้อ ๓๒คณะกรรมการรับและเปิดซองประกวดราคา มีหน้าที่ดังนี้(๑) รับซองประกวดราคา ลงทะเบียนรับซองไว้เป็นหลักฐานลงชื่อกำกับซองกับบันทึกไว้ที่หน้าซองว่าเป็นของผู้ใด(๒)ตรวจสอบหลักประกันซองร่วมกับเจ้าหน้าที่การเงินเมื่อถูกต้องแล้วให้เจ้าหน้าที่การเงินออกใบรับให้แก่ผู้ยื่นซองไว้เป็นหลักฐานหากไม่ถูกต้องให้หมายเหตุในใบรับและบันทึกในรายงานด้วยกรณีหลักประกันซองเป็นหนังสือค้ำประกันการตรวจสอบความสมบูรณ์ให้กระทำโดยการแจ้งให้ธนาคารหรือบริษัทเงินทุนผู้ออกหนังสือค้ำประกันทราบโดยทางไปรษณีย์ลงทะเบียนตอบรับ(๓) รับเอกสารหลักฐานต่าง ๆ ตามบัญชีรายการเอกสารของผู้เสนอราคาพร้อมทั้งพัสดุตัวอย่างแคตตาล็อก หรือแบบรูปและรายการละเอียด(๔) เมื่อพ้นกำหนดเวลารับซองประกวดราคาแล้วห้ามรับซองประกวดราคาหรือเอกสารหลักฐานต่าง ๆตามเงื่อนไขที่กำหนดในประกาศประกวดราคาอีกเว้นแต่กรณีรอรับใบอนุญาตแสดงเครื่องหมายมาตรฐานหรือได้รับจดทะเบียนผลิตภัณฑ์จากกระทรวงอุตสาหกรรมภายใน๑๐ วันทำการนับถัดจากวันเสนอราคา การรับซองประกวดราคาทางไปรษณีย์จะกระทำมิได้(๕) เปิดซองใบเสนอราคาและอ่านแจ้งราคาพร้อมบัญชีรายการเอกสารหลักฐานต่าง ๆ ของผู้เสนอราคาทุกรายโดยเปิดเผยตามเวลาและสถานที่ที่กำหนดและให้กรรมการทุกคนลงลายมือชื่อกำกับไว้ในใบเสนอราคาและเอกสารประกอบใบเสนอราคาทุกแผ่น(๖) เมื่อได้ดำเนินการตาม (๕) แล้วให้ส่งมอบใบเสนอราคาทั้งหมดและเอกสารหลักฐานต่าง ๆพร้อมด้วยบันทึกรายงานดำเนินการต่อคณะกรรมการพิจารณาผลการประกวดราคาทันทีในวันเดียวกันข้อ ๓๓คณะกรรมการพิจารณาผลการประกวดราคา มีหน้าที่ดังนี้(๑) ตรวจสอบคุณสมบัติของผู้เสนอราคา ใบเสนอราคา เอกสารหลักฐานต่างๆ พัสดุตัวอย่าง แคตตาล็อค หรือแบบรูปและรายการละเอียดแล้วคัดเลือกผู้เสนอราคาที่ถูกต้องตามเงื่อนไขในประกาศประกวดราคาในกรณีที่ผู้เสนอราคารายใดเสนอรายละเอียดแตกต่างไปจากที่กำหนดในเงื่อนไขประกาศประกวดราคาในส่วนที่มิใช่สาระสำคัญและความแตกต่างนั้นไม่มีผลทำให้เกิดการได้เปรียบเสียเปรียบต่อผู้เสนอราคารายอื่นหรือเป็นการผิดพลาดเล็กน้อยให้พิจารณาผ่อนปรนให้ผู้เข้าประกวดราคาโดยไม่ตัดผู้เข้าประกวดราคารายนั้นออกในการพิจารณาคณะกรรมการอาจสอบถามข้อเท็จจริงจากผู้เสนอราคารายใดก็ได้แต่จะให้ผู้เสนอราคารายใดเปลี่ยนแปลงสาระสำคัญที่เสนอไว้แล้วมิได้(๒)พิจารณาคัดเลือกสิ่งของหรืองานจ้างหรือคุณสมบัติของผู้เสนอราคาที่ถูกตรวจสอบแล้วตาม(๑) ซึ่งมีคุณภาพและคุณสมบัติเป็นประโยชน์ต่อ กกท. ก่อนแล้วเสนอให้ซื้อหรือจ้างจากผู้เสนอราคารายที่คัดเลือกไว้แล้ว ซึ่งเสนอราคาต่ำสุดถ้ามีผู้เสนอราคาเท่ากันหลายรายให้เรียกผู้เสนอราคาดังกล่าวมาขอให้เสนอราคาใหม่พร้อมกัน ด้วยวิธียื่นซองเสนอราคาถ้าปรากฏว่าราคาของผู้เสนอราคารายที่คณะกรรมการเห็นสมควรซื้อหรือจ้างสูงกว่าวงเงินที่จะซื้อหรือจ้างให้คณะกรรมการพิจารณาผลการประกวดราคาดำเนินการตามข้อ ๒๗ โดยอนุโลม(๓) เมื่อได้ดำเนินการไปแล้วได้ผลประการใดให้เสนอความเห็นพร้อมด้วยเอกสารที่ได้รับไว้ทั้งหมดต่อผู้ว่าการเพื่อสั่งการโดยเสนอผ่านหัวหน้าเจ้าหน้าที่พัสดุข้อ ๓๔เมื่อคณะกรรมการพิจารณาผลการประกวดราคาได้ดำเนินการตามข้อ ๓๓ (๑) แล้วปรากฏว่ามีผู้เสนอราคาถูกต้องตรงตามรายการละเอียดและเงื่อนไขที่กำหนดไว้ในประกาศประกวดราคาเพียงรายเดียวถ้าคณะกรรมการเห็นว่ามีเหตุผลสมควรที่จะดำเนินการต่อไป โดยไม่ต้องยกเลิกการประกวดราคาครั้งนั้นให้ดำเนินการตามข้อ๓๓ (๒) โดยอนุโลมในกรณีไม่มีผู้เสนอราคาหรือมีแต่ไม่ถูกต้องตรงตามรายการละเอียดและเงื่อนไขที่กำหนดหรือกรณีที่คณะกรรมการเห็นว่าไม่มีเหตุผลสมควรที่จะดำเนินการตามผลการประกวดราคาตามวรรคแรกและหากดำเนินการโดยวิธีอื่นๆ สามารถซื้อได้ในวงเงินงบประมาณ ให้เสนอผู้ว่าการยกเลิกการประกวดราคาครั้งนั้นหรือดำเนินการประกวดราคาใหม่หรือดำเนินการโดยวิธีอื่น ๆ แล้วแต่กรณี ก็ได้โดยให้อยู่ในดุลพินิจของผู้ว่าการที่จะสั่งการข้อ ๓๕หลังจากการประกวดราคาแล้วแต่ยังไม่ได้ทำสัญญาหรือตกลงซื้อหรือจ้างกับผู้เข้าประกวดราคารายใดถ้ามีความจำเป็นเพื่อประโยชน์ของ กกท.เป็นเหตุให้ต้องเปลี่ยนแปลงสาระสำคัญในรายการละเอียดหรือเงื่อนไขที่กำหนดไว้ในประกาศประกวดราคาซึ่งเกิดความได้เปรียบเสียเปรียบระหว่างผู้เข้าประกวดราคาด้วยกันให้ผู้ว่าการพิจารณายกเลิกการประกวดราคาครั้งนั้นวิธีพิเศษข้อ ๓๖การซื้อโดยวิธีพิเศษให้ผู้ว่าการแต่งตั้งคณะกรรมการจัดซื้อโดยวิธีพิเศษขึ้น เพื่อดำเนินการ ดังต่อไปนี้(๑) ในกรณีเป็นพัสดุขายทอดตลาดให้ดำเนินการซื้อโดยวิธีการขายทอดตลาด ตามบัญญัติไว้ในประมวลกฎหมายแพ่งและพาณิชย์(๒) ในกรณีเป็นพัสดุจะขายทอดตลาดให้ดำเนินการซื้อโดยวิธีตกลงราคา(๓) ในกรณีเป็นพัสดุที่ต้องซื้อเร่งด่วนหากล่าช้าอาจเสียหายแก่การปฏิบัติงานให้เชิญผู้มีอาชีพขายพัสดุนั้นโดยตรงมาเสนอราคาหากเห็นว่าราคาที่เสนอนั้นยังสูงกว่าราคาในท้องตลาด หรือราคาที่คณะกรรมการเห็นสมควรให้ต่อรองราคาลงเท่าที่จะทำได้(๔) ในกรณีเป็นพัสดุเพื่อใช้ในกิจการลับให้ปฏิบัติเช่นเดียวกับ (๓)(๕) ในกรณีเป็นพัสดุที่จำเป็นต้องซื้อโดยตรงจากต่างประเทศให้เสนอผู้ว่าการเพื่อติดต่อสั่งซื้อโดยตรงจากต่างประเทศ หรือสืบราคาจากต่างประเทศแล้วเปรียบเทียบราคาในประเทศ (ถ้ามี)ส่วนการซื้อโดยผ่านองค์การระหว่างประเทศให้ติดต่อกับสำนักงานขององค์การระหว่างประเทศที่มีอยู่ในประเทศโดยตรงเว้นแต่กรณีที่ไม่มีสำนักงานในประเทศ ให้ติดต่อกับสำนักงานในต่างประเทศได้(๖)ในกรณีเป็นพัสดุที่จำเป็นต้องซื้อจากผู้ผลิตหรือผู้แทนจำหน่ายโดยตรงเนื่องจากเป็นการซื้ออะไหล่ทดแทนของเดิมหรือมีผู้ผลิตหรือผู้แทนจำหน่ายแต่ผู้เดียวให้ปฏิบัติเช่นเดียวกับ (๓)(๗)ในกรณีเป็นพัสดุที่ได้ดำเนินการซื้อโดยวิธีอื่นแล้วไม่ได้ผลดีให้สืบราคาจากผู้มีอาชีพขายพัสดุนั้นโดยตรงเปรียบเทียบกับราคาของรายที่เสนอในการสอบราคาหรือประกวดราคาซึ่งถูกยกเลิกไป(ถ้ามี) หากเห็นว่าผู้เสนอราคารายที่เห็นสมควรซื้อเสนอราคาสูงกว่าราคาในท้องตลาดหรือราคาที่คณะกรรมการเห็นสมควรให้ต่อรองราคาลงเท่าที่จะทำได้(๘) ในกรณีที่พัสดุเป็นที่ดินและหรือสิ่งก่อสร้างซึ่งจำเป็นต้องซื้อเฉพาะแห่งให้เชิญเจ้าของที่ดินโดยตรงมาเสนอราคาหากเห็นว่าราคาที่เสนอนั้นยังสูงกว่าราคาในท้องตลาดหรือราคาที่คณะกรรมการเห็นสมควรซื้อให้ต่อรองราคาลงเท่าที่จะทำได้สำหรับการซื้อที่ดินและหรือสิ่งก่อสร้างในต่างประเทศในกรณีจำเป็นจะติดต่อกับนายหน้าแทนเจ้าของที่ดินก็ได้(๙) ในกรณีพัสดุเป็นอุปกรณ์กีฬาซึ่งหากซื้อจากผู้ผลิตหรือผู้แทนจำหน่ายแต่ผู้เดียวหรือผู้แทนจำหน่ายรายที่ผู้ผลิตจากต่างประเทศตกลงขายพัสดุรายนั้นให้ในราคาพิเศษโดย กกท. สามารถซื้อได้ราคาต่ำกว่าที่ขายส่งไม่น้อยกว่า ๒๐%ให้เชิญผู้ผลิตหรือผู้แทนจำหน่ายโดยตรงมาเสนอราคา ทั้งนี้ จะเชิญมากกว่าหนึ่งรายเพื่อให้เกิดการเปรียบเทียบราคาอีกก็ได้เมื่อได้ดำเนินการไปแล้วได้ผลประการใดให้คณะกรรมการเสนอรายงานพร้อมด้วยความเห็นต่อผู้ว่าการผ่านหัวหน้าเจ้าหน้าที่พัสดุเพื่อสั่งการต่อไปข้อ ๓๗การจ้างโดยวิธีพิเศษ ให้ผู้ว่าการแต่งตั้งคณะกรรมการจัดจ้างโดยวิธีพิเศษขึ้นเพื่อดำเนินการ ดังต่อไปนี้(๑) การจ้างโดยวิธีพิเศษตามข้อ ๑๔ (๑) (๒) (๓) และ (๔)ให้เชิญผู้มีอาชีพรับจ้างทำงานนั้นโดยตรงมาเสนอราคาหากเห็นว่าราคาที่เสนอนั้นยังสูงกว่าราคาในท้องถิ่นหรือราคาที่ประมาณได้หรือราคาที่คณะกรรมการเห็นสมควรจ้างให้ต่อรองราคาลงเท่าที่จะทำได้(๒) การจ้างโดยวิธีพิเศษตามข้อ ๑๔ (๕)ให้สืบราคาจากผู้มีอาชีพรับจ้างทำงานนั้นโดยตรงเปรียบเทียบกับราคาของรายที่เสนอในการสอบราคาหรือประกวดราคาซึ่งถูกยกเลิกไป(ถ้ามี) หากเห็นว่าผู้เสนอราคารายที่เห็นสมควรจ้างเสนอราคาสูงกว่าราคาในท้องถิ่นหรือราคาที่ประมาณได้หรือราคาที่คณะกรรมการเห็นสมควรจ้างให้ต่อรองราคาลงเท่าที่กระทำได้เมื่อได้ดำเนินการไปแล้วได้ผลประการใดให้คณะกรรมการเสนอรายงานพร้อมด้วยความเห็นต่อผู้ว่าการผ่านหัวหน้าเจ้าหน้าที่พัสดุเพื่อสั่งการต่อไปวิธีกรณีพิเศษข้อ ๓๘ การดำเนินการซื้อหรือจ้างโดยวิธีกรณีพิเศษให้ผู้ว่าการสั่งซื้อ หรือสั่งจ้างจากส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจตามข้อ๑๕ ได้โดยตรง เว้นแต่การซื้อหรือจ้าง ซึ่งมีราคาไม่เกิน ๔๐,๐๐๐ บาทให้เจ้าหน้าที่พัสดุจัดซื้อหรือจ้างได้ภายในวงเงินที่ได้รับความเห็นชอบจากผู้ว่าการตามข้อ๑๘การตรวจรับพัสดุข้อ ๓๙คณะกรรมการตรวจรับพัสดุที่ซื้อมีหน้าที่ดังนี้(๑) ตรวจรับพัสดุ ณ ที่ทำการของ กกท. หรือที่ใช้พัสดุนั้น หรือสถานที่ซึ่งกำหนดไว้ในสัญญาการตรวจรับพัสดุ ณ สถานที่อื่นในกรณีที่ไม่มีสัญญาหรือข้อตกลงเป็นหนังสือจะต้องได้รับอนุมัติจากผู้ซื้อก่อน(๒)ตรวจนับพัสดุที่ซื้อว่าถูกต้องครบถ้วนตามหลักฐานที่ตกลงกันไว้หรือไม่ในกรณีที่มีการทดลองหรือตรวจสอบในทางเทคนิคหรือทางวิทยาศาสตร์จะเชิญผู้ชำนาญการหรือผู้ทรงคุณวุฒิเกี่ยวกับพัสดุนั้นมาให้คำปรึกษาหรือส่งพัสดุนั้นไปทดลองหรือตรวจสอบ ณ สถานที่ของผู้ชำนาญการหรือผู้ทรงคุณวุฒินั้นๆ ก็ได้(๓) โดยปกติให้ตรวจรับพัสดุในวันที่ผู้ขายนำพัสดุมาส่งและให้ทำการตรวจรับให้เสร็จสิ้นไปโดยเร็วที่สุด(๔) เมื่อตรวจถูกต้องครบถ้วนแล้วให้รับพัสดุไว้และถือว่าผู้ขายได้ส่งมอบพัสดุถูกต้องครบถ้วนตั้งแต่วันที่ผู้ขายนำพัสดุนั้นมาส่งแล้วมอบแก่เจ้าหน้าที่พัสดุพร้อมกับทำใบตรวจรับโดยลงชื่อไว้เป็นหลักฐานอย่างน้อยสองฉบับ มอบแก่ผู้ขาย ๑ ฉบับ และเจ้าหน้าที่พัสดุ๑ ฉบับ เพื่อทำการเบิกจ่ายและรายงานให้ผู้ซื้อทราบ(๕) ในกรณีที่ผู้ขายส่งมอบพัสดุถูกต้องแต่ไม่ครบจำนวนหรือส่งมอบครบจำนวนแต่ไม่ถูกต้องทั้งหมด ถ้าสัญญามิได้กำหนดไว้เป็นอย่างอื่นให้ตรวจรับไว้เฉพาะจำนวนที่ถูกต้องโดยถือปฏิบัติตาม (๔)และให้รีบรายงานผู้ซื้อเพื่อแจ้งให้ผู้ขายทราบภายใน ๓ วัน ทำการนับแต่วันที่ตรวจพบ แต่ทั้งนี้ไม่ตัดสิทธิของ กกท.ที่จะปรับผู้ขายในจำนวนที่ส่งมอบไม่ครบถ้วน หรือไม่ถูกต้องนั้น(๖) การตรวจรับพัสดุที่ประกอบกันเป็นชุดหรือเป็นหน่วยถ้าขาดส่วนประกอบอย่างใดอย่างหนึ่งไปแล้ว จะไม่สามารถใช้การได้โดยสมบูรณ์ให้ถือว่าผู้ขายยังมิได้ส่งมอบพัสดุนั้น และให้รีบรายงานผู้ซื้อเพื่อแจ้งให้ผู้ขายทราบภายใน ๓ วัน ทำการนับแต่วันที่ตรวจพบ(๗)ถ้ากรรมการตรวจรับพัสดุบางคนไม่ยอมรับพัสดุโดยทำความเห็นแย้งไว้ให้เสนอผู้ซื้อเพื่อพิจารณาสั่งการถ้าผู้ซื้อสั่งการให้รับพัสดุนั้นได้ จึงดำเนินการตาม (๔) หรือ (๕) แล้วแต่กรณีการตรวจการจ้างข้อ ๔๐คณะกรรมการตรวจการจ้างมีหน้าที่ดังนี้(๑)ตรวจและควบคุมงานให้เป็นไปตามแบบรูปรายการละเอียดและข้อกำหนดในสัญญาโดยจะสั่งเปลี่ยนแปลงแก้ไขเพิ่มเติมหรือตัดทอนงานจ้างได้ตามที่เห็นสมควรเพื่อให้เป็นไปตามแบบรูปรายการละเอียดและข้อกำหนดในสัญญาถ้าผู้รับจ้างขัดขืนไม่ปฏิบัติตามก็สั่งให้หยุดงานนั้นเฉพาะส่วนหนึ่งส่วนใดหรือทั้งหมดแล้วแต่กรณี ไว้ก่อนจนกว่าผู้รับจ้างจะยอมปฏิบัติให้ถูกต้องตามคำสั่งหากมีปัญหาเกิดขึ้นในกรณีที่แบบรูปรายการละเอียด หรือข้อกำหนดในสัญญามีข้อความขัดกันหรือเป็นที่คาดหมายได้ว่าถึงแม้ว่างานนั้นจะได้เป็นไปตามแบบรูปรายการละเอียดและข้อกำหนดในสัญญาแต่เมื่อสำเร็จลงแล้วจะไม่มั่นคงแข็งแรงให้สั่งพักงานนั้นไว้ก่อนแล้วรายงานผู้ว่าจ้างเพื่อพิจารณาสั่งการต่อไปในการดำเนินการตามวรรคหนึ่งให้จดบันทึกการปฏิบัติงานของผู้รับจ้าง และเหตุการณ์แวดล้อมเป็นรายวันบันทึกดังกล่าวต้องเก็บรักษาไว้เพื่อมอบให้แก่ผู้ว่าจ้างเมื่อเสร็จงานแต่ละงวดโดยถือว่าเป็นเอกสารสำคัญเพื่อประกอบการตรวจสอบของผู้มีหน้าที่(๒) ควบคุมดูแลการปฏิบัติงานของผู้ควบคุมงานในกรณีที่มีการแต่งตั้งผู้ควบคุมงาน(๓)ในวันกำหนดลงมือทำการของผู้รับจ้างตามสัญญาและในวันถึงกำหนดส่งมอบงานแต่ละงวดให้คณะกรรมการตรวจการจ้างไปดูยังสถานที่ก่อสร้างและให้รายงานผลการปฏิบัติงานผู้รับจ้างว่าเป็นไปตามสัญญาหรือไม่ให้ผู้ว่าจ้างทราบภายใน ๓ วันทำการนับแต่วันถึงกำหนดนั้น(๔) โดยปกติให้ตรวจผลงานที่ผู้รับจ้างส่งมอบภายใน ๓ วันทำการนับแต่วันที่ประธานคณะกรรมการตรวจการจ้างได้รับทราบการส่งมอบงานและให้ทำการตรวจรับให้เสร็จสิ้นไปโดยเร็วที่สุด(๕)เมื่อตรวจเห็นเป็นการถูกต้องครบถ้วนเป็นไปตามแบบรูปรายการละเอียดและข้อกำหนดในสัญญาแล้วให้ถือว่าผู้รับจ้างได้ส่งมอบงานครบถ้วนตั้งแต่วันที่ผู้รับจ้างส่งงานจ้างนั้นและให้ทำใบรับรองผลการปฏิบัติงานทั้งหมดหรือเฉพาะในงวดแล้วแต่กรณีโดยลงชื่อไว้เป็นหลักฐานอย่างน้อย ๒ ฉบับ มอบให้แก่ผู้รับจ้าง ๑ ฉบับและเจ้าหน้าที่พัสดุ ๑ ฉบับ แล้วรายงานให้ผู้ว่าจ้างทราบในกรณีที่เห็นว่าผลงานที่ส่งมอบทั้งหมดหรืองวดใดก็ตามไม่เป็นไปตามแบบรูปรายการละเอียดและข้อกำหนดในสัญญาให้รายงานผู้ว่าจ้างผ่านเจ้าหน้าที่พัสดุ เพื่อทราบหรือสั่งการ แล้วแต่กรณี(๖)ในกรณีที่กรรมการตรวจการจ้างบางคนไม่ยอมรับงานโดยทำความเห็นแย้งไว้ให้เสนอผู้ว่าจ้างเพื่อพิจารณาสั่งการข้อ ๔๑งานจ้างใดที่ผู้ว่าการเห็นความจำเป็นต้องมีผู้ควบคุมงานโดยเฉพาะหรือในกรณีที่คณะกรรมการตรวจการจ้างรายงานว่าไม่สามารถจะไปควบคุมงานโดยใกล้ชิดได้ให้แต่งตั้งผู้ควบคุมงานขึ้นจากพนักงานซึ่งผู้ว่าการเห็นสมควร หรือจะแต่งตั้งจากข้าราชการของหน่วยงานที่มีหน้าที่เกี่ยวข้องกับการออกแบบนั้นตามที่ได้รับความยินยอมจากหัวหน้าส่วนราชการของข้าราชการผู้นั้นแล้วก็ได้การจ้างเอกชนเป็นผู้ควบคุมงาน จะต้องถือปฏิบัติตามระเบียบของทางราชการที่เกี่ยวข้องด้วยข้อ ๔๒ให้ผู้ควบคุมงานรับหน้าที่แทนคณะกรรมการตรวจการจ้างตามข้อ ๔๐ (๑)และให้รายงานผลการดำเนินงานต่อคณะกรรมการตรวจการจ้างทุกสัปดาห์อำนาจในการสั่งซื้อหรือสั่งจ้างข้อ ๔๓การสั่งซื้อหรือสั่งจ้างครั้งหนึ่งนอกจากวิธีพิเศษและวิธีกรณีพิเศษให้เป็นอำนาจของผู้ดำรงตำแหน่งและภายในวงเงิน ดังต่อไปนี้(๑) ผู้ว่าการ ไม่เกิน ๘,๐๐๐,๐๐๐ บาท(๒) ประธานกรรมการ กกท. เกินกว่า ๘,๐๐๐,๐๐๐ บาท แต่ไม่เกิน๓๒,๐๐๐,๐๐๐ บาท(๓) คณะกรรมการ กกท. เกินกว่า ๓๒,๐๐๐,๐๐๐ บาทข้อ ๔๔การสั่งซื้อหรือสั่งจ้างโดยวิธีพิเศษครั้งหนึ่งให้เป็นอำนาจของผู้ดำรงตำแหน่งและภายในวงเงิน ดังต่อไปนี้(๑) ผู้ว่าการไม่เกิน ๔,๐๐๐,๐๐๐ บาท(๒) ประธานกรรมการ กกท. เกินกว่า ๔,๐๐๐,๐๐๐ บาท แต่ไม่เกิน๑๖,๐๐๐,๐๐๐ บาท(๓) คณะกรรมการ กกท. เกินกว่า ๑๖,๐๐๐,๐๐๐ บาทข้อ ๔๕การสั่งซื้อหรือสั่งจ้างโดยวิธีกรณีพิเศษให้ผู้ว่าการสั่งซื้อหรือสั่งจ้างโดยไม่จำกัดวงเงินหลักประกันข้อ ๔๖หลักประกันซองหรือหลักประกันสัญญา ให้ใช้หลักประกันอย่างหนึ่งอย่างใด ดังต่อไปนี้(๑) เงินสด(๒) เช็คที่ธนาคารรับรอง หรือเช็คที่ธนาคารเซ็นสั่งจ่ายซึ่งเป็นเช็คลงวันที่ที่ใช้เช็คนั้นชำระต่อเจ้าหน้าที่หรือก่อนวันนั้นไม่เกิน ๓ วันทำการ(๓) หนังสือค้ำประกันของธนาคารภายในประเทศ(๔) พันธบัตรรัฐบาลไทยหนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้วให้ใช้เป็นหลักประกันซองได้โดยอนุโลมให้ใช้แบบหนังสือค้ำประกันของธนาคารข้อ ๔๗หลักประกันดังกล่าวในข้อ ๔๖ ให้เรียกไว้ตามอัตราดังนี้(๑) หลักประกันซอง ให้กำหนดมูลค่าเป็นจำนวนเงินตายตัวในอัตราไม่ต่ำกว่าร้อยละห้า แต่ไม่เกินร้อยละสิบของวงเงินค่าพัสดุที่จะซื้อหรือจ้าง(๒) หลักประกันสัญญาให้กำหนดมูลค่าในอัตราไม่ต่ำกว่าร้อยละห้าแต่ไม่เกินร้อยละสิบของราคาพัสดุที่ตกลงซื้อหรือจ้างในการทำสัญญาจัดหาพัสดุที่มีระยะเวลาผูกพันตามสัญญาเกินกว่า๑ ปี และพัสดุนั้นไม่ต้องมีการประกันเพื่อความชำรุดบกพร่อง เช่นพัสดุใช้สิ้นเปลืองให้กำหนดหลักประกันได้ไม่ต่ำกว่าร้อยละห้าแต่ไม่เกินร้อยละสิบของราคาพัสดุที่ส่งแทนในแต่ละปีของสัญญาโดยให้ถือว่าหลักประกันนี้เป็นการค้ำประกันตลอดอายุสัญญาและหากในปีต่อไปราคาพัสดุที่ส่งมอบแตกต่างไปจากราคาในรอบปีก่อนให้ปรับปรุงหลักประกันตามอัตราส่วนที่เปลี่ยนแปลงไปนั้นก่อนครบรอบปีในกรณีที่หลักประกันต้องปรับปรุงในทางที่เพิ่มขึ้นและผู้ขายไม่นำหลักประกันมาเพิ่มให้ครบจำนวนภายใน๑๕ วัน ก่อนการส่งมอบพัสดุงวดสุดท้ายของปีนั้นให้ กกท.หักจากเงินค่าวัสดุงวดสุดท้ายของปีนั้นที่ กกท.จะต้องจ่ายให้เป็นหลักประกันในส่วนที่เพิ่มขึ้นการกำหนดหลักประกันตามความในวรรคสองจะต้องระบุไว้เป็นเงื่อนไขในแจ้งความและในสัญญาด้วยข้อ ๔๘ ให้กกท. คืนหลักประกันให้แก่ผู้เสนอราคา หรือผู้ขายหรือผู้รับจ้างตามหลักเกณฑ์ดังนี้(๑) หลักประกันซองให้คืนให้แก่ผู้เสนอราคาภายใน ๑๕วันนับแต่วันที่ได้พิจารณาคัดเลือกตามข้อ ๓๓ (๒)เรียบร้อยแล้วเว้นแต่ผู้เสนอราคารายที่คัดเลือกไว้ซึ่งเสนอราคาต่ำสุด ๓รายให้คืนได้ต่อเมื่อได้ทำสัญญาหรือข้อตกลงกับผู้ขายหรือผู้รับจ้างแล้ว(๒) หลักประกันสัญญาให้คืนให้แก่ผู้ขายหรือผู้รับจ้างโดยเร็วแต่อย่างช้าต้องไม่เกิน ๑๕วันนับแต่วันที่ผู้ขายหรือผู้รับจ้างพ้นจากข้อผูกพันตามสัญญาแล้วการซื้อหรือจ้างที่ไม่ต้องมีหลักประกันเพื่อความชำรุดบกพร่องให้คืนหลักประกันให้แก่ผู้ขายหรือผู้รับจ้างตามอัตราส่วนของพัสดุซึ่ง กกท.ได้รับมอบไว้แล้ว แต่ทั้งนี้จะต้องระบุไว้เป็นเงื่อนไขในแจ้งความและในสัญญาด้วยการคืนหลักประกันที่เป็นหนังสือค้ำประกันของธนาคารหรือหนังสือค้ำประกันของบริษัทเงินทุนในกรณีที่ผู้เสนอราคาผู้ขายหรือผู้รับจ้างไม่มารับภายในกำหนดเวลาข้างต้นให้รีบส่งต้นฉบับหนังสือค้ำประกันคืนให้แก่ผู้เสนอราคา ผู้ขายหรือผู้รับจ้างโดยทางไปรษณีย์ลงทะเบียนโดยเร็วพร้อมกับแจ้งให้ธนาคารหรือบริษัทเงินทุนผู้ค้ำประกันทราบด้วยข้อ ๔๙ในกรณีที่ส่วนราชการหรือรัฐวิสาหกิจเป็นผู้เสนอราคาหรือเป็นผู้ขายหรือเป็นผู้รับจ้างไม่ต้องวางหลักประกันการจ่ายเงินล่วงหน้าข้อ ๕๐ การจ่ายเงินค่าพัสดุหรือค่าจ้างล่วงหน้าให้แก่ผู้ขายหรือผู้รับจ้างจะกระทำมิได้เว้นแต่ผู้ว่าการเห็นว่ามีความจำเป็นจะต้องจ่ายให้กระทำให้ในกรณีดังต่อไปนี้(๑) การซื้อหรือจ้างจากส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจจ่ายได้ไม่เกินร้อยละห้าสิบของราคาซื้อหรือราคาจ้าง(๒) การซื้อพัสดุจากต่างประเทศโดยดำเนินการผ่านองค์การระหว่างประเทศให้จ่ายได้ตามที่ตกลงกับองค์การระหว่างประเทศ(๓) การบอกรับวารสารไม่เกินหนึ่งปีและราคาไม่เกินวารสารละ๑๐,๐๐๐ บาท จ่ายได้เท่าที่จ่ายจริงกรณีนอกเหนือจากนี้ให้ขอรับความเห็นชอบจากประธานกรรมการ กกท.(๔)การซื้อหรือจ้างโดยวิธีสอบราคาหรือประกวดราคาจ่ายได้ไม่เกินร้อยละยี่สิบห้าของราคาซื้อหรือราคาจ้างแต่ทั้งนี้ต้องกำหนดอัตราค่าพัสดุหรือค่าจ้างที่จะจ่ายล่วงหน้าไว้เป็นเงื่อนไขในประกาศด้วย(๕) การซื้อหรือจ้างโดยวิธีพิเศษให้จ่ายได้ไม่เกินร้อยละยี่สิบห้าของราคาซื้อหรือราคาจ้างการจ่ายเงินให้แก่ผู้ขายหรือผู้รับจ้างตามแบบธรรมเนียมการค้าระหว่างประเทศโดยเปิดเลตเตอร์ออฟเครดิตหรือโดยวิธีใช้ดร๊าฟ กรณีที่วงเงินไม่เกิน ๒๐,๐๐๐ บาทให้กระทำได้โดยไม่ถือว่าเป็นการจ่ายเงินล่วงหน้าข้อ ๕๑การจ่ายเงินค่าพัสดุหรือค่าจ้างล่วงหน้าตามข้อ ๕๐ (๑) (๒) และ (๓)ไม่ต้องเรียกหลักประกันส่วนการจ่ายเงินค่าพัสดุหรือค่าจ้างล่วงหน้าตามข้อ ๕๐ (๔)และ (๕) ผู้ขายหรือผู้รับจ้างจะต้องจัดให้ธนาคารในประเทศธนาคารหนึ่งหรือหลายธนาคารเป็นผู้ค้ำประกันเงินที่รับล่วงหน้าไปนั้นการทำสัญญาซื้อขายและสัญญาจ้างข้อ ๕๒การซื้อหรือการจ้างให้ทำสัญญาเป็นหนังสือตามตัวอย่างท้ายข้อบังคับนี้เว้นแต่ในกรณีดังต่อไปนี้จะทำข้อตกลงเป็นหนังสือไว้ต่อกันได้โดยให้อยู่ในดุลพินิจของผู้ซื้อหรือผู้ว่าจ้าง(๑) การซื้อหรือการจ้างโดยวิธีตกลงราคา(๒)การซื้อหรือการจ้างที่ผู้ขายหรือผู้รับจ้างสามารถส่งมอบพัสดุได้ครบถ้วนภายในห้าวันทำการนับแต่วันถัดจากวันตกลงซื้อขายหรือจ้าง(๓) การซื้อหรือจ้างโดยวิธีกรณีพิเศษ(๔) การซื้อโดยวิธีพิเศษตามข้อ ๑๓ (๑) (๒) (๓) (๔) และ (๕)(๕) การจ้างโดยวิธีพิเศษตามข้อ ๑๔ (๑) (๒) (๓) และ (๔) สำหรับการซื้อที่ผู้ขายสามารถส่งมอบพัสดุได้ทันทีหรือการซื้อหรือการจ้างซึ่งมีราคาไม่เกิน ๒๐,๐๐๐ บาทหรือในกรณีการซื้อหรือการจ้างซึ่งใช้วิธีดำเนินการตามข้อ ๒๓ วรรคสองจะไม่ทำข้อตกลงเป็นหนังสือไว้ต่อกันได้การทำสัญญาหรือข้อตกลงเป็นหนังสือสำหรับการซื้อให้กำหนดค่าปรับเป็นรายวันในอัตราตายตัวระหว่างร้อยละ๐.๑๐ - ๐.๒๐ ของราคาพัสดุที่ยังไม่ได้รับมอบส่วนการจ้างให้กำหนดค่าปรับเป็นรายวันเป็นจำนวนตายตัวในอัตราระหว่างร้อยละ ๐.๐๑ -๐.๑๐ ของราคางานจ้างนั้นแต่จะต้องไม่ต่ำกว่าวันละ ๑๐๐ บาทการกำหนดค่าปรับตามวรรคหนึ่งในอัตราหรือเป็นจำนวนเงินตายตัวเท่าใดให้อยู่ในดุลพินิจของผู้ว่าการในกรณีการซื้อสิ่งของที่ประกอบกันเป็นชุดถ้าขาดส่วนประกอบส่วนหนึ่งส่วนใดไปแล้ว จะไม่สามารถใช้การได้โดยสมบูรณ์แม้ผู้ขายจะส่งมอบสิ่งของภายในกำหนดตามสัญญาแต่ยังขาดส่วนประกอบบางส่วน ต่อมาได้ส่งมอบส่วนประกอบที่ยังขาดนั้นเกินกำหนดสัญญาให้ถือว่าไม่ได้ส่งมอบสิ่งของนั้นเลย ให้ปรับเต็มราคาของทั้งชุดในกรณีการซื้อสิ่งของที่คิดราคารวมทั้งค่าติดตั้งหรือทดลองด้วยถ้าติดตั้งหรือทดลองเกินกว่ากำหนดตามสัญญาเป็นจำนวนวันเท่าใดให้ปรับเป็นรายวันในอัตราที่กำหนดของราคาทั้งหมดเมื่อครบกำหนดส่งมอบพัสดุหรืองานจ้างตามสัญญาให้รีบแจ้งสงวนสิทธิการเรียกค่าปรับตามสัญญาให้ผู้ขายหรือผู้รับจ้างทราบข้อ ๕๓การทำสัญญารายใดถ้าจำเป็นต้องมีข้อความหรือรายการแตกต่างไปจากตัวอย่างสัญญาท้ายข้อบังคับนี้โดยมีสาระสำคัญตามที่กำหนดไว้ในตัวอย่างสัญญาและไม่ทำให้ กกท.เสียเปรียบก็ให้กระทำได้เว้นแต่ผู้ซื้อหรือผู้ว่าจ้างเห็นว่าจะมีปัญหาในทางเสียเปรียบหรือไม่รัดกุมพอก็ให้ส่งร่างสัญญานั้นไปให้กรมอัยการพิจารณาก่อนในกรณีที่ไม่อาจทำสัญญาตามตัวอย่างท้ายข้อบังคับนี้ได้และจำเป็นต้องร่างสัญญาขึ้นใหม่ต้องส่งร่างสัญญานั้นให้กรมอัยการพิจารณาก่อนเว้นแต่การทำสัญญาตามแบบที่เคยผ่านการพิจารณาของกรมอัยการมาแล้วในกรณีจำเป็นต้องทำสัญญาเป็นภาษาต่างประเทศ ให้ทำเป็นภาษาอังกฤษแต่ต้องมีคำแปลเป็นภาษาไทยไว้ด้วยและให้ส่งร่างสัญญาทั้งภาษาไทยและภาษาอังกฤษให้กรมอัยการพิจารณาก่อนข้อ ๕๔สัญญาหรือข้อตกลงเป็นหนังสือได้ลงนามแล้ว จะแก้ไขเปลี่ยนแปลงมิได้เว้นแต่การแก้ไขนั้นจะเป็นความจำเป็นเพื่อประโยชน์ของ กกท. หรือไม่ทำให้ กกท.ต้องเสียประโยชน์ให้อยู่ในอำนาจของผู้ว่าการที่จะพิจารณาอนุมัติให้แก้ไขเปลี่ยนแปลงได้แต่ทั้งนี้จะต้องขอทำความตกลงกับหน่วยงานที่เกี่ยวข้องตามระเบียบปฏิบัติด้วยการแก้ไขเปลี่ยนแปลงสัญญาหรือข้อตกลงตามวรรคหนึ่งหากมีความจำเป็นต้องเพิ่มหรือลดวงเงิน หรือเพิ่มหรือลดระยะเวลาส่งมอบของหรือระยะเวลาในการทำงานให้ตกลงพร้อมกันไปแต่ถ้ามีการเพิ่มวงเงินทำให้วงเงินนั้นสูงเกินอำนาจสั่งซื้อสั่งจ้างของผู้ว่าการให้อยู่ในอำนาจของผู้มีอำนาจในวงเงินนั้น ๆ พิจารณาอนุมัติให้แก้ไขเปลี่ยนแปลงได้ ทั้งนี้ จะต้องขอทำความตกลงกับหน่วยงานที่เกี่ยวข้องตามระเบียบปฏิบัติด้วยสำหรับการซื้อหรือจ้างที่เกี่ยวกับความมั่นคงแข็งแรงของสิ่งก่อสร้างหรืองานทางเทคนิคเฉพาะอย่างจะต้องได้รับการรับรองจากวิศวกรสถาปนิก และวิศวกรผู้ชำนาญการ หรือผู้ทรงคุณวุฒิซึ่งรับผิดชอบหรือสามารถรับรองในแบบและรายการของงานก่อสร้างหรืองานเทคนิคเฉพาะอย่างแล้วแต่กรณี ด้วยข้อ ๕๕ให้ผู้ว่าการพิจารณาใช้สิทธิบอกเลิกสัญญาหรือข้อตกลงในกรณีที่มีเหตุอื่นเชื่อได้ว่าผู้รับจ้างไม่สามารถทำงานให้แล้วเสร็จภายในระยะเวลาที่กำหนดในกรณีที่ผู้ขายหรือผู้รับจ้างไม่สามารถปฏิบัติตามสัญญาหรือข้อตกลงได้และจะต้องมีการปรับตามสัญญาหรือข้อตกลงนั้นหากจำนวนเงินค่าปรับจะเกินร้อยละสิบของวงเงินค่าพัสดุ หรือค่าจ้างให้ กกท.พิจารณาดำเนินการบอกเลิกสัญญาหรือข้อตกลงเว้นแต่ผู้ขายหรือผู้รับจ้างจะได้ยินยอมเสียค่าปรับให้แก่ทางราชการโดยไม่มีเงื่อนไขใด ๆ ทั้งสิ้นให้ผู้ว่าการพิจารณาผ่อนปรนการบอกเลิกสัญญาได้เท่าที่จำเป็นการต่ออายุสัญญาให้แก่ผู้ขายหรือผู้รับจ้างให้อยู่ในอำนาจของผู้ว่าการที่จะพิจารณาแต่ถ้าวงเงินในการสั่งซื้อหรือสั่งจ้างครั้งนั้นเกินอำนาจของผู้ว่าการให้เสนอประธานหรือคณะกรรมการ กกท. พิจารณา โดยให้พิจารณาได้ตามจำนวนวันที่มีเหตุเกิดขึ้นจริงเฉพาะกรณีดังต่อไปนี้(๑)เหตุเกิดจากความผิดหรือความบกพร่องของฝ่ายซื้อหรือผู้ว่าจ้าง(๒) เหตุสุดวิสัย(๓)เหตุเกิดจากพฤติการณ์อันหนึ่งอันใดที่ผู้ขายหรือผู้รับจ้างไม่ต้องรับผิดตามกฎหมายให้ กกท. ระบุไว้ในสัญญากำหนดให้ผู้ขายหรือผู้รับจ้างต้องแจ้งเหตุดังกล่าวให้กกท. ทราบภายใน ๑๕ วัน นับแต่เหตุนั้นได้สิ้นสุดลง หากมิได้แจ้งภายในเวลาที่กำหนดผู้ขายหรือผู้รับจ้างจะยกมากล่าวอ้างเพื่อขอต่ออายุสัญญาในภายหลังมิได้เว้นแต่กรณีตาม(๑) ซึ่งมีหลักฐานชัดแจ้ง หรือ กกท. ทราบดีอยู่แล้วตั้งแต่ต้นข้อ ๕๖ให้ผู้ว่าการส่งสำเนาสัญญาซึ่งมีมูลค่าตั้งแต่หนึ่งล้านบาทขึ้นไปให้สำนักงานคณะกรรมการตรวจเงินแผ่นดินภายใน ๑๕ วัน นับแต่วันทำสัญญาหรือข้อตกลงการลงโทษผู้ทิ้งงานข้อ ๕๗ผู้ที่เสนอราคาในการสอบราคาหรือประกวดราคา ซึ่งได้รับการคัดเลือกแล้วไม่ยอมมาทำสัญญาหรือข้อตกลงภายในเวลาที่กกท. กำหนดหรือผู้ขายหรือผู้รับจ้างไม่ปฏิบัติตามสัญญาหรือข้อตกลงนั้นโดยไม่มีเหตุผลอันสมควรให้ผู้ว่าการเสนอประธานกรรมการ กกท. เพื่อพิจารณา เมื่อประธานกรรมการ กกท.พิจารณาชี้ขาดว่าผู้ใดไม่ปฏิบัติตามข้อผูกพันของ กกท. แล้วผู้นั้นได้ชื่อว่าเป็นผู้ทิ้งงานขายหรืองานจ้างแล้วแต่กรณีให้ผู้ว่าการส่งชื่อผู้ทิ้งงานไปให้สำนักนายกรัฐมนตรีและหน่วยงานต่างๆ ของ กกท. ทราบโดยเร็วห้ามซื้อหรือจ้างผู้ทิ้งงานของ กกท.หรือผู้ทิ้งงานของทางราชการ เว้นแต่ประธานกรรมการ กกท. หรือผู้รักษาการตามระเบียบสำนักนายกรัฐมนตรีว่าด้วยการพัสดุ พ.ศ. ๒๕๒๑ จะสั่งเพิกถอนการเป็นผู้ทิ้งงาน แล้วแต่กรณีส่วนที่ ๒การจัดทำเอง ข้อ ๕๘ในการจัดทำเอง ให้ผู้ว่าการแต่งตั้งผู้ควบคุมรับผิดชอบในการจัดทำเองนั้นและแต่งตั้งคณะกรรมการตรวจการปฏิบัติงาน โดยมีคุณสมบัติและหน้าที่เช่นเดียวกับคณะกรรมการตรวจการจ้างเว้นแต่ กกท. กำหนดให้มีเจ้าหน้าที่ที่รับผิดชอบโดยเฉพาะอยู่แล้วส่วนที่ ๓การแลกเปลี่ยน ข้อ ๕๙การแลกเปลี่ยนพัสดุจะกระทำมิได้เว้นแต่ในกรณีที่ผู้ว่าการเห็นว่ามีความจำเป็นและให้กระทำได้เฉพาะการแลกเปลี่ยนครุภัณฑ์กับครุภัณฑ์วัสดุกับวัสดุ ตามหลักเกณฑ์ดังนี้(๑) การแลกเปลี่ยนครุภัณฑ์กับครุภัณฑ์ประเภทและชนิดเดียวกันให้แลกเปลี่ยนได้และให้เป็นอำนาจของผู้ว่าการเว้นแต่การแลกเปลี่ยนครุภัณฑ์บางอย่างซึ่งสำนักงบประมาณกำหนดหรือการแลกเปลี่ยนที่ต้องจ่ายเงินเพิ่มให้ได้รับความเห็นชอบจากประธานกรรมการ กกท. ก่อน(๒)การแลกเปลี่ยนครุภัณฑ์กับครุภัณฑ์ต่างประเภทหรือต่างชนิดกันต้องได้รับความเห็นชอบจากประธานกรรมการกกท. ก่อน(๓) การแลกเปลี่ยนวัสดุกับวัสดุ ให้เป็นอำนาจของผู้ว่าการข้อ ๖๐ในกรณีต้องมีการแลกเปลี่ยนพัสดุ ให้เจ้าหน้าที่พัสดุรายงานผู้ว่าการเพื่อพิจารณาสั่งการโดยให้รายงานตามรายการดังต่อไปนี้(๑) เหตุผลและความจำเป็นที่ต้องแลกเปลี่ยน(๒) รายละเอียดของพัสดุที่จะนำไปแลกเปลี่ยน(๓)ราคาที่ซื้อหรือได้มาของพัสดุที่จะนำไปแลกเปลี่ยนและราคาที่จะแลกเปลี่ยนได้โดยประมาณ(๔) พัสดุที่จะรับแลกเปลี่ยนและได้ระบุว่าจะแลกเปลี่ยนกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นรัฐวิสาหกิจ หรือเอกชน(๕) ข้อเสนออื่น ๆ (ถ้ามี)ในกรณีที่จะแลกเปลี่ยนกับเอกชน ให้ระบุวิธีที่จะแลกเปลี่ยนพร้อมทั้งเหตุผลโดยเสนอให้วิธีการซื้อมาใช้โดยอนุโลมเว้นแต่การแลกเปลี่ยนพัสดุที่จะนำไปแลกเปลี่ยนครั้งหนึ่งซึ่งมีราคาซื้อหรือได้มารวมกันไม่เกิน ๑๐๐,๐๐๐ บาท จะเสนอให้ใช้วิธีตกลงราคาก็ได้ข้อ ๖๑การแลกเปลี่ยนพัสดุกับเอกชน ให้ผู้ว่าการแต่งตั้งคณะกรรมการขึ้นคณะหนึ่งหรือหลายคณะตามความจำเป็นโดยถือปฏิบัติตามข้อ ๒๐ ข้อ ๒๐ หรือข้อ ๒๒ แล้วแต่กรณี โดยอนุโลมให้คณะกรรมการมีหน้าที่ดังนี้(๑)ตรวจสอบและประเมินราคาพัสดุที่ต้องการแลกเปลี่ยนตามสภาพปัจจุบันของพัสดุนั้น(๒) ตรวจสอบรายละเอียดพัสดุที่จะได้รับการแลกเปลี่ยนนั้นจะเป็นความจำเป็นเพื่อประโยชน์ของ กกท. หรือไม่ทำให้ กกท. ต้องเสียประโยชน์(๓) เปรียบเทียบราคาพัสดุที่จะแลกเปลี่ยนกันโดยพิจารณาจากราคาที่ประเมินตาม (๑)และราคาพัสดุที่จะได้รับจากการแลกเปลี่ยนซึ่งถือตามราคาในท้องตลาดโดยทั่วไป(๔) ต่อรองกับผู้เสนอราคารายที่คณะกรรมการเห็นสมควรแลกเปลี่ยน(๕) เสนอความเห็นต่อผู้ว่าการเพื่อพิจารณาสั่งการ(๖) เมื่อผู้ว่าการสั่งการให้มีการแลกเปลี่ยนแล้วให้จัดทำสัญญาแลกเปลี่ยนตามตัวอย่างท้ายข้อบังคับนี้เว้นแต่มูลค่าในการแลกเปลี่ยนครั้งนั้นไม่เกิน ๒๐,๐๐๐ บาท จะจัดทำข้อตกลงเป็นหนังสือไว้ต่อกันก็ได้ในกรณีที่ไม่อาจทำสัญญาแลกเปลี่ยนตามตัวอย่างท้ายข้อบังคับได้ให้นำความในข้อ ๕๓ มาใช้โดยอนุโลม(๗) ตรวจรับพัสดุโดยปฏิบัติตามข้อ ๓๙ โดยอนุโลมข้อ ๖๒ในกรณีได้รับเงินจากการแลกเปลี่ยนพัสดุให้นำส่งเข้าบัญชีเงินรายได้ข้อ ๖๓การแลกเปลี่ยนพัสดุของ กกท. กับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจ ให้อยู่ในดุลพินิจของผู้ว่าการกับหัวหน้าหน่วยงานนั้น ๆที่จะตกลงกันส่วนที่ ๔การเช่า ข้อ ๖๔การเช่าพัสดุนอกจากการเช่าอสังหาริมทรัพย์ตามหลักเกณฑ์ที่กำหนดไว้ในหมวดนี้ ให้นำข้อกำหนดเกี่ยวกับการซื้อมาใช้โดยอนุโลมในกรณีที่มีความจำเป็นต้องจ่ายเงินค่าเช่าล่วงหน้าในการเช่าอสังหาริมทรัพย์และสังหาริมทรัพย์ให้กระทำได้เฉพาะกรณีการเช่าซึ่งมีระยะเวลาไม่เกิน ๓ ปี ตามหลักเกณฑ์ ดังต่อไปนี้(๑)การเช่าจากหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจ จ่ายได้ไม่เกินร้อยละห้าสิบของค่าเช่าทั้งสัญญา(๒)การเช่าจากเอกชนจ่ายได้ไม่เกินร้อยละยี่สิบของค่าเช่าทั้งสัญญาการจ่ายเงินค่าเช่าล่วงหน้านอกเหนือจากหลักเกณฑ์ข้างต้นต้องได้รับความเห็นชอบจากประธานกรรมการ กกท. ก่อนการเช่าอสังหาริมทรัพย์ข้อ ๖๕การเช่าอสังหาริมทรัพย์ ให้กระทำได้ในกรณีดังต่อไปนี้(๑) เช่าที่ดินเพื่อใช้ประโยชน์ในกิจการของ กกท.(๒) เช่าสถานที่เพื่อใช้เป็นที่ทำการ(๓) เช่าสถานที่เพื่อใช้เป็นที่พัก(๔) เช่าสถานที่เพื่อใช้เป็นที่เก็บพัสดุการเช่าให้ดำเนินการโดยวิธีตกลงราคาข้อ ๖๖ก่อนดำเนินการเช่า ให้เจ้าหน้าที่พัสดุทำรายงานเสนอผู้ว่าการตามรายการดังต่อไปนี้(๑) เหตุผลความจำเป็นที่จะต้องเช่า(๒) ราคาค่าเช่าที่ผู้ให้เช่าเสนอ(๓) รายละเอียดของอสังหาริมทรัพย์ที่จะเช่า เช่นสภาพของสถานที่ บริเวณที่ต้องการใช้ พร้อมทั้งภาพถ่าย (ถ้ามี)และราคาค่าเช่าครั้งหลังสุด เป็นต้น(๔) อัตราค่าเช่าของอสังหาริมทรัพย์ซึ่งมีขนาดและสภาพใกล้เคียงกับที่จะเช่า (ถ้ามี)ข้อ ๖๗อสังหาริมทรัพย์ซึ่งมีอัตราค่าเช่ารวมทั้งค่าบริหารอื่นเกี่ยวกับการเช่าตามที่จะกำหนดไว้ในสัญญาไม่เกินเดือนละ ๕๐,๐๐๐ บาทให้ผู้ว่าการเป็นผู้พิจารณาอนุมัติ ถ้าเกินกว่าเดือนละ ๕๐,๐๐๐ บาท ต้องได้รับความเห็นชอบจากคณะกรรมการกกท. ก่อนการทำสัญญาเช่าข้อ ๖๘การเช่าให้ทำสัญญาหรือข้อตกลงเป็นหนังสือไว้ต่อกันและให้อยู่ในดุลพินิจของผู้ว่าการที่จะดำเนินการในเรื่องเงื่อนไขของสัญญาหรือข้อตกลงได้เองเว้นแต่กรณีการเช่าที่ กกท. ต้องเสียเงินอื่นใดนอกจากค่าเช่าหรือในกรณีที่ผู้ว่าการเห็นว่าจะมีปัญหาในทางเสียเปรียบหรือไม่รัดกุมพอให้ส่งร่างสัญญาให้กรมอัยการพิจารณาก่อนและในกรณีที่จะต้องจดทะเบียนต่อพนักงานเจ้าหน้าที่ ให้ดำเนินการตามกฎหมายด้วยหมวด ๓การควบคุมและการจำหน่ายพัสดุ ส่วนที่ ๑การให้ยืม ข้อ ๖๙ การให้ยืมหรือนำพัสดุไปใช้ในกิจการซึ่งมิใช่เพื่อประโยชน์ของ กกท. จะกระทำมิได้ข้อ ๗๐การให้ยืมพัสดุประเภทใช้คงรูปต้องให้ผู้ยืมทำหลักฐานการยืมเป็นลายลักษณ์อักษรแสดงเหตุผลและกำหนดวันส่งคืนโดยมีหลักเกณฑ์ดังต่อไปนี้(๑) การให้หน่วยงานอื่นยืม ผู้ยืมต้องเป็นหัวหน้าของหน่วยงานนั้นๆ(๒) การให้บุคคลยืมใช้ภายในสถานที่ทำการของ กกท.จะต้องได้รับอนุมัติจากหัวหน้าหน่วยงานซึ่งรับผิดชอบพัสดุนั้นแต่ถ้ายืมไปใช้นอกสถานที่ทำการของ กกท. จะต้องได้รับอนุมัติจากผู้ว่าการหรือผู้ที่ผู้ว่าการมอบหมายข้อ ๗๑ผู้ยืมพัสดุประเภทใช้คงรูปจะต้องนำพัสดุนั้นมาส่งคืนให้ในสภาพที่ใช้การได้เรียบร้อยหากเกิดการชำรุดเสียหาย หรือใช้การไม่ได้หรือสูญหายไปให้ผู้ยืมจัดการแก้ไขซ่อมแซมให้คงสภาพเดิม โดยเสียค่าใช้จ่ายของตนเองหรือชดใช้เป็นพัสดุประเภท ชนิด ขนาด ลักษณะ และคุณภาพอย่างเดียวกัน หรือชดใช้เป็นเงินตามราคาที่เป็นอยู่ในขณะยืมข้อ ๗๒การให้หน่วยงานอื่นยืมพัสดุประเภทใช้สิ้นเปลืองให้กระทำได้เฉพาะเมื่อหน่วยงานนั้นมีความจำเป็นต้องใช้พัสดุนั้นเป็นการรีบด่วนจะดำเนินการจัดหาได้ไม่ทันการและให้มีหลักฐานการยืมเป็นลายลักษณ์อักษรข้อ ๗๓เมื่อครบกำหนดยืม ผู้ให้ยืมหรือผู้รับหน้าที่แทนมีหน้าที่ติดตามทวงพัสดุที่ให้ยืมไปคืนภายใน ๗ วัน นับแต่วันครบกำหนดส่วนที่ ๒การควบคุม ข้อ ๗๔พัสดุของ กกท. ไม่ว่าจะได้มาด้วยประการใดให้อยู่ในความควบคุมตามข้อบังคับนี้ข้อ ๗๕เมื่อเจ้าหน้าที่พัสดุได้รับมอบพัสดุแล้ว ให้ดำเนินการดังนี้(๑) ลงบัญชีหรือทะเบียนเพื่อควบคุมพัสดุแยกเป็นชนิดและแสดงรายการตามแบบตัวอย่างท้ายข้อบังคับนี้โดยให้มีหลักฐานการรับเข้าบัญชีหรือทะเบียนไว้ประกอบรายการด้วยสำหรับพัสดุประเภทอาหารสดจะลงรายการอาหารสดทุกชนิดในบัญชีเดียวกันก็ได้(๒) เก็บรักษาพัสดุให้เป็นระเบียบเรียบร้อย ปลอดภัย และให้ครบถ้วนถูกต้องตรงตามบัญชีหรือทะเบียนข้อ ๗๖การเบิกพัสดุให้พนักงานผู้ดำรงตำแหน่งหัวหน้างานขึ้นไปที่ต้องใช้พัสดุนั้นเป็นผู้เบิกและให้หัวหน้าหน่วยงานซึ่งรับผิดชอบพัสดุเป็นผู้สั่งจ่ายข้อ ๗๗ผู้จ่ายพัสดุต้องตรวจสอบความถูกต้องของใบเบิกและเอกสารประกอบ (ถ้ามี)แล้วลงบัญชีหรือทะเบียนทุกครั้งที่มีการจ่ายและเก็บใบเบิกจ่ายไว้เป็นหลักฐานด้วยข้อ ๗๘ก่อนสิ้นเดือนกันยายนทุกปีให้ผู้ว่าการแต่งตั้งพนักงานซึ่งไม่ใช่เจ้าหน้าที่พัสดุคนหนึ่งหรือหลายคนตามความจำเป็นเพื่อตรวจสอบการรับจ่ายพัสดุงวดตั้งแต่วันที่ ๑ ตุลาคม ปีก่อน จนถึงวันที่ ๓๐กันยายน ปีปัจจุบัน และตรวจนับพัสดุคงเหลืออยู่เพียงวันสิ้นงวดนั้นการตรวจสอบตามวรรคหนึ่งให้เริ่มดำเนินการในวันเปิดทำการวันแรกของเดือนตุลาคมเป็นต้นไปว่าการรับจ่ายถูกต้องหรือไม่ พัสดุคงเหลือมีตัวอยู่ตรงตามบัญชีหรือทะเบียนหรือไม่มีพัสดุใดชำรุดเสื่อมคุณภาพหรือสูญไป เพราะเหตุใดหรือพัสดุใดไม่จำเป็นต้องใช้งานต่อไปแล้วให้เสนอรายงานผลการตรวจสอบดังกล่าวต่อผู้ว่าการภายใน ๓๐ วันทำการนับแต่วันเริ่มดำเนินการตรวจสอบพัสดุ นั้นข้อ ๗๙เมื่อผู้ว่าการได้รับรายงานตามข้อ ๗๘ แล้วและปรากฏว่ามีพัสดุชำรุดเสื่อมคุณภาพหรือสูญไปหรือไม่จำเป็นต้องใช้งานต่อไปก็ให้แต่งตั้งคณะกรรมการสอบหาข้อเท็จจริงขึ้นคณะหนึ่งโดยให้นำความในข้อ ๒๐ และข้อ ๒๑ มาใช้โดยอนุโลมถ้าผลการพิจารณาปรากฏว่าจะต้องหาตัวผู้รับผิดด้วยให้ผู้ว่าการแต่งตั้งคณะกรรมการเพื่อสอบสวนหาตัวผู้รับผิดในทางแพ่งในกรณีที่เห็นสมควรผู้ว่าการจะสั่งให้คณะกรรมการสอบหาข้อเท็จจริงทำหน้าที่สอบสวนหาตัวผู้รับผิดในทางแพ่งด้วยก็ได้ให้คณะกรรมการเสนอผลการพิจารณาต่อผู้ว่าการภายในกำหนด ๖๐วัน นับแต่วันที่ประธานกรรมการทราบคำสั่งแต่งตั้งกรรมการแต่ถ้ายังพิจารณาไม่แล้วเสร็จจะขออนุญาตขยายเวลาดำเนินการต่อไปอีกคราวละไม่เกิน๓๐ วันก็ได้ข้อ ๘๐เรื่องใดปรากฏตัวผู้ต้องรับผิดโดยชัดแจ้งหรือที่มีการแต่งตั้งคณะกรรมการสอบสวนหาตัวผู้รับผิดในทางแพ่งอยู่ก่อนที่จะมีการตรวจสอบพัสดุไม่ต้องดำเนินการตามข้อ ๗๙ เฉพาะเรื่องนั้นข้อ ๘๑เมื่อปรากฏตัวผู้ต้องรับผิด ให้ผู้ว่าการพิจารณาสั่งการภายใน ๔๕ วันนับแต่วันรู้ตัวผู้ต้องรับผิดโดยชัดแจ้ง หรือวันได้รับรายงานของคณะกรรมการสอบสวน แล้วแต่กรณีตามหลักเกณฑ์ ดังต่อไปนี้(๑) ในกรณีที่สามารถแก้ไขให้คงสภาพเดิมได้ให้แก้ไขโดยเสียค่าใช้จ่ายของผู้ต้องรับผิดเอง ภายในกำหนดเวลาอันสมควร(๒) ในกรณีสูญไปหรือไม่สามารถแก้ไขให้คงสภาพเดิมได้ให้ชดใช้เป็นพัสดุประเภท ชนิด ลักษณะ และขนาดอย่างเดียวกันหรือคล้ายคลึงกันโดยมีสภาพไม่เลวไปกว่าพัสดุที่ได้ทำชำรุด เสื่อมสภาพหรือสูญไปนั้นหรือชดใช้เป็นเงินตามที่ผู้ว่าการกำหนด โดยให้ผู้ต้องรับผิดส่งใช้คืนทั้งหมดภายใน๓๐ วันนับแต่วันได้รับแจ้งในกรณีชดใช้เป็นเงินถ้าผู้ต้องรับผิดไม่สามารถส่งใช้คืนภายใน ๓๐ วัน จะผ่อนผันให้ใช้เป็นรายเดือนก็ได้แต่จะต้องชดใช้ให้เสร็จสิ้นภายในเวลาไม่เกินหนึ่งปีการผ่อนผันระยะเวลาเกินหนึ่งปีจะต้องได้รับความเห็นชอบจากประธานกรรมการ กกท. ก่อนการผ่อนผันตามวรรคสองให้ทำสัญญารับสภาพหนี้เป็นหนังสือพร้อมหลักประกันที่เหมาะสมไว้เป็นหลักฐาน และให้มีผลใช้บังคับได้ตามกฎหมาย(๓) ถ้าผู้ต้องรับผิดคนใดปฏิเสธไม่ยินยอมปฏิบัติตาม (๑)หรือ (๒) หรือไม่ยอมทำสัญญารับสภาพหนี้ให้ดำเนินคดีต่อไปส่วนที่ ๓การจำหน่าย ข้อ ๘๒ถ้าผลการพิจารณาปรากฏว่า ไม่มีตัวผู้ต้องรับผิดและยังมีตัวพัสดุอยู่หรือว่าพัสดุใดหากใช้งานต่อไปจะสิ้นเปลืองค่าใช้จ่ายมาก ให้เจ้าหน้าที่พัสดุเสนอรายงานต่อผู้ว่าการเพื่อพิจารณาสั่งให้ดำเนินการตามวิธีการอย่างหนึ่งอย่างใดดังต่อไปนี้(๑) ขาย ให้ดำเนินการขายโดยวิธีทอดตลาดก่อนแต่ถ้าขายโดยวิธีทอดตลาดแล้วไม่ได้ผลดี ให้นำวิธีที่กำหนดเกี่ยวกับการซื้อมาใช้โดยอนุโลมเว้นแต่การขายพัสดุครั้งหนึ่งซึ่งมีราคาซื้อหรือได้มารวมกันไม่เกิน ๑๐๐,๐๐๐ บาทจะขายโดยวิธีตกลงราคาโดยไม่ต้องทอดตลาดก่อนก็ได้การขายให้แก่ส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจ ให้ขายโดยวิธีตกลงราคา(๒) แลกเปลี่ยนให้ดำเนินการตามวิธีการแลกเปลี่ยนที่กำหนดไว้ในข้อบังคับนี้(๓) โอน ให้โอนแก่ส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่นหรือรัฐวิสาหกิจหรือองค์การสถานสาธารณกุศลตามมาตรา ๔๗ (๗) แห่งประมวลรัษฎากรที่แจ้งความประสงค์ขอมา โดยได้รับความเห็นชอบจากประธานกรรมการ กกท.เว้นแต่ในกรณีที่เป็นการโอนพัสดุซึ่งหมดความจำเป็นที่จะต้องใช้หรือไม่สามารถใช้งานได้ให้อยู่ในอำนาจของผู้ว่าการที่จะเป็นผู้พิจารณาทั้งนี้ ให้มีหลักฐานการส่งมอบไว้ต่อกัน(๔) แปรสภาพหรือทำลายการดำเนินการตามวรรคหนึ่งให้เป็นไปตามหลักเกณฑ์ที่ผู้ว่าการกำหนดการจำหน่ายเป็นสูญข้อ ๘๓ในกรณีที่พัสดุสูญไปโดยไม่ปรากฏตัวผู้รับผิด หรือมีตัวผู้รับผิดแต่ไม่สามารถชดใช้ตามข้อ ๘๑ หรือมีตัวพัสดุอยู่แต่ไม่สามารถดำเนินการตามข้อ ๘๒ ได้ให้จำหน่ายพัสดุนั้นเป็นสูญตามหลักเกณฑ์ ดังต่อไปนี้(๑) ถ้าพัสดุนั้นมีราคาซื้อหรือได้มารวมกันไม่เกิน ๑๐๐,๐๐๐บาท ให้ผู้ว่าการเป็นผู้พิจารณาอนุมัติ(๒) ถ้าพัสดุนั้นมีราคาซื้อหรือได้มารวมกันเกินกว่า ๑๐๐,๐๐๐บาท แต่ไม่เกิน ๑,๐๐๐,๐๐๐ บาท ให้อยู่ในอำนาจของคณะกรรมการ กกท.เป็นผู้พิจารณาอนุมัติการลงจ่ายออกจากบัญชีข้อ ๘๔เมื่อได้ดำเนินการตามข้อ ๘๒ หรือข้อ ๘๓ แล้วให้เจ้าหน้าที่พัสดุลงจ่ายพัสดุนั้นออกจากบัญชีหรือทะเบียนทันทีสำหรับพัสดุซึ่งต้องจดทะเบียนตามกฎหมายให้แจ้งแก่นายทะเบียนภายในระยะเวลาที่กฎหมายกำหนดด้วยข้อ ๘๕ในกรณีที่พัสดุเกิดการชำรุดเสื่อมคุณภาพหรือสูญไปก่อนมีการตรวจสอบตามข้อ ๗๘และได้ดำเนินการตามระเบียบความรับผิดในทางแพ่งเสร็จสิ้นแล้วถ้าระเบียบความรับผิดในทางแพ่งมิได้กำหนดไว้เป็นอย่างอื่นให้ดำเนินการตามข้อ ๘๒ข้อ ๘๓ และข้อ ๘๔ โดยอนุโลมหมวด ๔บทเฉพาะกาล ข้อ ๘๖การพัสดุใดที่อยู่ในระหว่างดำเนินการและยังไม่แล้วเสร็จในวันที่ข้อบังคับนี้ใช้บังคับให้ดำเนินการต่อไปตามระเบียบข้อบังคับและคำสั่งเดิมจนกว่าจะดำเนินการแล้วเสร็จหรือจนกว่าจะสามารถดำเนินการตามข้อบังคับนี้ได้ข้อ ๘๗กรณีที่มีปัญหาในการตีความและวินิจฉัย หรือไม่อาจปฏิบัติได้ตามข้อบังคับนี้ให้เสนอคณะกรรมการ กกท. พิจารณาตีความและวินิจฉัยหรืออนุมัติการขอยกเว้นหรือผ่อนผันเป็นกรณี ๆ ไปข้อ ๘๘ให้ผู้ว่าการเป็นผู้รักษาการตามข้อบังคับนี้ข้อ ๘๙[๑] ให้ใช้ข้อบังคับนี้ตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๙ มิถุนายน พ.ศ. ๒๕๓๒พลเอก เทียนชัย สิริสัมพันธ์รองนายกรัฐมนตรีประธานกรรมการการกีฬาแห่งประเทศไทย[เอกสารแนบท้าย]๑. สัญญาซื้อขาย๒. สัญญาจ้าง(ดูข้อมูลจากภาพกฎหมาย)ปัทมา/จัดทำ๑๓ ธันวาคม ๒๕๕๓พัสสน/ผู้ตรวจ๒๙ มีนาคม ๒๕๕๔อภิญญา/ปรับปรุง๔ กันยายน ๒๕๕๗[๑] ราชกิจจานุเบกษาเล่ม ๑๐๖/ตอนที่ ๑๓๕/ฉบับพิเศษ หน้า ๑๕/๒๓ สิงหาคม ๒๕๓๒